title: Tjørnuvík

text: Tjørnuvíkistä löydettiin vuonna 1956 hautausmaa, joka osoittaa kylän olleen asuttu jo viikinkien aikakaudella. Kylällä on ollut myös yhteyksiä Britteinsaariin, sillä paikkakunnalta on löydetty kelttiläistä alkuperää oleva pronssikoru.


title: Tjørnuvík

text: Tjørnuvíkiin kulkee linja-autoja. Färsaarten pääkaupungista Tórshavnista tultaessa linja-autoa tulee vaihtaa Oyrarbakkin kylässä.


title: Tjørnuvík

text: Tjørnuvíkin kylä sijaitsee kapean merenlahden pohjukassa Streymoyn saaren pohjoisrannikolla Färsaarten pohjoiskolkassa. Kylä on Streymoyn pohjoisin. Kylä sijaitsee noin 13 kilometrin päässä Oyrarbakkin kylästä luoteeseen. Tjørnuvíkin edustalla on mustahiekkainen ranta. Kylästä on näkymät naapurisaari Eysturoyn edustalla sijaitseville Risin og Kellingin -nimellä () tunnetuille kahdelle noin 70 metriä korkealle vapaasti seisovalle kivipatsaalle. Tarinoiden mukaan jättiläinen ja noita-akka olivat olleet aikeissa kuljettaa Eysturoyn saaren Islantiin, ja noita-akka oli jo ehtinyt vyöttää köyden saaren ympärille. Tämän jälkeen hän oli aikeissa nostaa Eysturoyn jättiläisen selkään, mutta sillä hetkellä oli aurinko noussut ja kivettänyt molemmat.


title: Tjørnuvík

text: Oheisessa taulukossa esitetyt Tjørnuvíkin väkiluvut pohjautuvat Färsaarten tilastokeskuksen () tietoihin.


title: Elvis Has Left the Building (elokuva)

text: Elvis Has Left the Building tai tv-esitysnimellä Matkalla Vegasiin ("Elvis Has Left the Building") on vuonna 2004 ensi-iltansa saanut Edward Zwickin ohjaama musta komediaelokuva. Siinä Kim Basinger esittää Elvis Presleyn konsertissa syntynyttä kosmetiikkamyyjää, jonka ympärillä Elvis-imitaattoreita alkaa oudosti kuolla matkalla näiden kokoontumiseen Las Vegasissa.


Cyber Intelligence Sharing and Protection Act (CISPA) on lakialoite Yhdysvalloissa. Aloitteen tukijoiden mukaan se parantaisi kyberturvallisuutta, kun yritykset voisivat jakaa tietoja tiedustelupalvelujen ja muiden viranomaisten kesken turvallisuusuhkien tunnistamiseksi. Yhdysvaltain edustajainhuone hyväksyi aloitteen äänin 248–168. Yhdysvaltain senaatti ei kuitenkaan hyväksynyt sitä, ja myöhemmin tuli voimaan samantyyppinen laki Cybersecurity Information Sharing Act (CISA).


title: Spun (elokuva)

text:
Spun, televisioesityksessä Spun – syöksykierteessä ("Spun") on vuonna 2002 ensi-iltansa saanut ruotsalaisen Jonas Åkerlundin ohjaama elokuva.
Cook (Mickey Rourke) on matkailuvaunussa amfetamiinia keittävä nuori mies, jonka suhde tyttöystävä Nikkiin (Brittany Murphy) rakoilee. Nuori narkomaani Ross (Jason Schwartzman) alkaa kiinnostaa Nikkiä enemmän kuin Cook.
Film-O-Holic-sivuston arvion mukaan "Spun" on ”typerä elokuva kolmen losangelesilaisen ääliönarkomaanin huuruisesta elämästä”.


title: Tintti ja minä

text: Tintti ja minä ("Tintin et moi") on vuonna 2003 ensi-iltansa saanut tanskalaisen Anders Østergaardin ohjaama dokumenttielokuva Tintti-sarjakuvan luojan Hergén elämästä. Elokuvan toisena tuotantoyhtiönä toimi Yleisradion ruotsinkielinen televisioyksikkö FST (Finlands Svenska Television). Dokumentti sai ensi-iltansa Helsingin Rakkautta ja anarkiaa -elokuvafestivaaleilla 2004.


title: Bootstrap (tilastotiede)

text: Bootstrap () on tilastotieteessä menetelmä tai algoritmi, jolla voidaan estimoida tunnusluvun tai parametrin otantajakaumaa. Bootstrapilla voidaan johtaa arvio tunnusluvun tarkkuudelle tilanteissa, joissa se on analyyttisesti hankalaa tai mahdotonta. Bootstrap soveltuu varianssin, harhan, luottamusvälin ja P-arvon määräämiseen.


title: Bootstrap (tilastotiede)

text: Ensimmäinen artikkeli bootstrapista on Bradley Efronin kirjoittama "Bootstrap Methods: Another Look at the Jackknife" vuodelta 1979. Bootstrap on kehittynyt aiemman menetelmän Jackknife pohjalta. Myöhemmin bootstrapista on kehitetty myös bayesiläinen versio.


title: Bootstrap (tilastotiede)

text: Olkoon hankittu aineisto formula_1 kokoa "n". Bootstrap-otos formula_2 on aineistosta simuloitu otos havaintoja, yhteensä "n" kappaletta. Bootstrap-otoksen koko on siis sama kuin aineiston havaintojen lukumäärä. Bootstrap-otosta formula_3 (merkataan tähdellä yläindeksissä) ei tule sekoittaa aineistoon formula_4. Bootstrap-otoksen havainnot on arvottu käyttäen otantamenetelmänä yksinkertaista satunnaisotantaa takaisinpalauttaen. Tällöin aineistossa vain kerran esiintyvät lukuarvot voivat esiintyä lukuisia kertoja boostrap-otoksessa. Bootstrap-otoksia tehdään algoritmilla tyypillisesti lukuisia (yleensä satoja), joten merkitään tehtyjen boostrap-otosten lukumäärä formula_5:llä.


title: Bootstrap (tilastotiede)

text: Toistetaan askeleita 1 ja 2:


title: Bootstrap (tilastotiede)

text:
Merkitään havaintoja formula_6 ja havainnoista laskettua keskivirheen tunnuslukua formula_7.
Tehdään B kappaletta bootstrap-otoksia formula_8, jokaisen bootstrap-otoksen koko on "n". Lasketaan bootstrap-otoksista keskivirhe empiirisellä kaavalla formula_9, joten saadaan formula_5 kappaletta toistoja keskivirheestä formula_11.


title: Bootstrap (tilastotiede)

text:
Ideaalinen bootstrap-estimaattori on asymptoottinen, sillä se määritellään
formula_12
mikä tarkoittaa, että B:n bootstrap-otoksen keskivirhe-estimaatti lähestyy populaatiokeskivirhettä, kun bootstrap-otosten määrä menee kohti ääretöntä. Tässä tapauksessa ”populaatio” on havainnot formula_13 ja populaation jakauma määrittyy empiirisen kertymäfunktion kautta. Tätä kutsutaan myös parametrittomaksi bootstrapiksi.


title: Bootstrap (tilastotiede)

text:
Toteutetaan bootstrap käyttäen R-ohjelmistoa. Aineistona on R:ssä vapaasti saatavilla oleva 'faithful'. R-ohjelmakoodi on seuraava:
Keskivirheen estimointi bootstrapin avulla on luontevaa. Edellä olevassa Käytännönläheisessä esimerkissä lasketaan bootstrap-estimaatit keskiarvolle ja keskihajonnalle sekä lopussa keskivirhe. Koska keskivirhe on keskiarvon keskihajonta, niin sille voidaan laskea piste-estimaatti suoraan laskemalla keskiarvon bootstrap-toistoista keskihajonta. Keskivirheelle saadaan bootstrap-toistot käyttämällä keskivirheen kaavaa formula_14, missä "SE" on keskivirhe, "s" on keskihajonta ja "n" on aineiston havaintojen lukumäärä (eri kuin bootstrap-otosten lkm).


title: Bootstrap (tilastotiede)

text: Bootstrapilla voidaan testata hypoteeseja tunnusluvulle formula_15. Lasketaan bootstrap-toistot formula_16 ko. tunnusluvulle. Jos halutaan testata poikkeaako tunnusluku nollasta, niin voidaan laskea empiirisesti todennäköisyys, että tunnusluku poikkeaa vähintään yhtä paljon bootstrap-toistojen avulla. Siis formula_17


title: Bootstrap (tilastotiede)

text: Parametrinen bootstrap perustuu oletukseen aineiston jakaumasta. Se on siis sensitiivinen jakaumaoletukselle, eli jos oletus on väärä, ovat tuloksetkin vääriä. Se on kuitenkin parametritonta bootstrapia tehokkaampi menetelmä, kun jakaumaoletus on tosi.


title: Bootstrap (tilastotiede)

text: Parametriton bootstrap ei perustu mallioletukseen, vaan käyttää empiiristä (aineistoon perustuvaa) jakaumaa. Teoreettisemmin parametrittomasta bootstrapista on kohdassa Teoreettinen esimerkki.


title: Bootstrap (tilastotiede)

text: Jäännösten bootstrap perustuu vahvasti olettamukseen, että käytettävä malli on oikea ja että mallin jäännökset ovat keskenään riippumattomia. Tällöin voidaan käyttää bootstrapia mallin jäännöksille. Menetelmä soveltuu erityisesti lineaariseen regressioon, koska siinä jäännökset ovat oletusten mukaan riippumattomia.


title: Bootstrap (tilastotiede)

text: Algoritmi on seuraava:


title: Bootstrap (tilastotiede)

text: Iteroimalla kohtia 3-5 päästään käsiksi mallin parametrien otantajakaumaan.


title: Bootstrap (tilastotiede)

text: Bayes-bootstrapilla on bootstrap Bayesiläisittäin. Kun tavallisessa bootstrapissa simuloidaan tunnusluvun otantajakaumaa, niin Bayes-bootstrapilla simuloidaan tunnusluvun posteriorijakaumaa.


title: Bootstrap (tilastotiede)

text: Painojen laskeminen Bayes-bootstrapissa:


title: Bootstrap (tilastotiede)

text: Bayes-bootstrapissa Bayes-bootstrap -otos saadaan samalla tapaa kuin tavallisessa bootstrapissa, mutta todennäköisyys saada havainto formula_24 bootstrap-otokseen on formula_25. Todennäköisyyspainot formula_26 arvotaan jokaisen Bayes-bootstrap -otoksen yhteydessä uudelleen.


title: Bootstrap (tilastotiede)

text:
Siloitetussa bootstrapissa bootstrap-otos simuloidaan skaalatusta ydinestimaatista formula_27 eikä suoraan havainnoista.
formula_12 Skaalattu ydinestimaatti on saatu Gaussisella ydinestimoinnilla skaalauksen jälkeen ja formula_29 on sellainen ydinestimaattorin ikkunanleveys, jolla saadaan yksimoodinen ydinestimaatti. Skaalauksella poistetaan se lisävaihtelu, jonka ydinestimointi aiheuttaa.


title: Bootstrap (tilastotiede)

text: Jackknife eroa bootstrapista siten että jackknife-otoksia (vrt. bootstrap-otos) tehdään täsmälleen aineiston havaintojen lukumäärän verran ja kullakin otoksella jätetään vuorollaan kukin havainto pois jackknife-otoksesta. Tällöin saadaan havaintojen lukumäärän verran näytteitä, joista kustakin puuttuu yksi havainto. Kyseisistä näytteistä lasketaan mielenkiinnon kohteena oleva tunnusluku ja näin saadut tunnusluvut approksimoivat ko. tunnusluvun otantajakaumaa.


title: Bootstrap (tilastotiede)

text:
Riistinvalidoinnissa, jolla voidaan tutkia mallin sopivuutta aineistoon, on samankaltaisuuksia bootstrapin nähden. Ristiinvalidoinnissa valitaan osaotos aineistosta ja sovitetaan malli sillä. Jos osaotos on kokoa n-1 ja tehdään ilman takaisinpalautusta, niin kyseessä on jackknife.
voidaan käyttää bootstrapia tai sen kaltaista menetelmää. Tällöin malli on sovitettava jokaisella bootstrap-otoksella uudelleen.


title: Bootstrap (tilastotiede)

text: Tila-avaruusmallien estimointiin simuloimalla voidaan käyttää algoritmia hiukkassuodin (particle filter) joka on toiselta nimeltään bootstrap-suodin (bootstrap filter). Kyseisessä algoritmissa yksi iteroitavista askeleista on identtinen bootstrapin kanssa.


title: Bootstrap (tilastotiede)

text: Bagging on estimaatin laskemista bootstrap-otoksen ylitse. Tämä on joskus järkevää ja tätä on sovellettu varsinkin päätöspuumalleissa. Päätöspuumallit ovat käytettyjä koneoppimisessa.


title: Bootstrap (tilastotiede)

text: Puoliotokset tai puolitetut otokset (half-sampling) on erityisesti otantamenetelmissä käytetty menetelmä, jolla voidaan arvioida tunnusluvun otantaepävarmuutta (otantajakaumaa). Menetelmä pohjaa nimensä mukaan otosten puolittamiseen vaihtelun laskemiseksi ja on idealtaan lähes identtinen bootstrapiin verrattuna.


title: Guns N’ Rosesin diskografia

text: Guns N' Roses on vuonna 1985 Los Angelesissa perustettu yhdysvaltalainen rockmusiikkia esittävä yhtye, jonka keulahahmona toimii laulaja ja perustajajäsen W. Axl Rose. Yhtye on levyttänyt viisi studioalbumia, yhden livealbumin ja kaksi EP:tä ja julkaissut kaksi kokoelma-albumia, lukuisia musiikkivideoita ja singlejä.


title: Neidonkallio

text: Neidonkallio (ruots. "Jungfruberg") on kylä ja Kirkkonummen keskustan asuinalue Kirkkonummen kunnassa. Neidonkallion asuinrakennukset ovat omakoti- ja rivitaloja. Neidonkalliossa palvelee päiväkoti. Kirkkonummen keskustaan on matkaa vain noin kolme kilometriä. Neidonkalliota ympäröi Gesterby, Rajakumpu ja Lindal. Neidonkallio muistuttaa suuresti asutukseltaan Laajakalliota, joka on myös asuinalue Kirkkonummella.


title: Fredriksborgin linnoitus

text: Fredriksborgin linnoitus on Ruotsissa Värmdön kunnassa sijaitseva linnoitusrakennelma. Se on otettu käyttöön vuonna 1733 ja tarkoituksena oli puolustaa kapeaa reittiä Oxdjupetissa Vaxholmin ulkopuolella.


title: Fredriksborgin linnoitus

text: Linnoitukseen kuuluu noin 40 metriä vedenpinnan yläpuolella oleva torni ja kaksi suorakulmaista rakennusta rannalla. Tornin päätarkoituksena oli puolustaa maan puolta ja siellä oli paikka noin 45 tykille. Alun perin oli tarkoitus rakentaa torni kokonaan tiilistä, mutta koska hiekkakivi oli halvempaa, niin sitä on käytetty sekä ulko- että sisäosissa.


title: Myllykylä (Kirkkonummi)

text: Myllykylä () on kylä Kirkkonummella. Myllykylä sijaitsee Meikon erämaa-alueen kyljessä. Myllykylän asutus on harvaa ja koostuu omakotitaloista. Lähimmät palvelut ovat Kirkkonummen keskustassa, jonne on matkaa Myllykylästä noin 5 kilometriä. Tulevaisuudessa Kirkkonummen kunta aikoo kehittää Myllykylää lisäämällä asutusta sinne.


title: Ivaskansaari

text: Ivaskansaari, joka tunnettiin myös nimellä Ivaskensaari, oli kylä ja saarimainen niemeke Vpl Pyhäjärvellä. Kylä sijaitsi Pyhäjärven keskellä olevasta suuresta niemestä, "hevosenkengän" keskiosasta, pistävän niemekkeen alueella. Niemekkeen yhdisti mantereeseen kapea ja pitkä kannas, jolle oli rakennettu tie. Itse niemeke oli keskikohdastaan noin 400 metriä leveä ja luode-kaakko suunnassa noin 800-900 metriä pitkä. Pituussuunnassa sen äärimmäinen kärki luoteessa oli nimeltään Paakelinniemi, ja lounaispuolella äärimmäisenä kärkenä oli Savottaniemi. Ivaskensaaren kylässä oli ennen toista maailmansotaa kaksi tilaa, joista varsinainen Ivaskensaaren tila sijaitsi niemekkeessä ja Sumpulan tila mantereen puolella. Molemmat kuuluivat pitäjän huomattavimpiin maanviljelystiloihin.


title: Ivaskansaari

text: Ivaskensaaren niemekkeen "kainalossa", kannaksen pohjoispuolella, sijaitsi kaksi pientä saarta, Ristisaari ja Suosaari. Lähimpiä kyliä mantereella olivat Orola ja Larjava. Järven vastarannalla läheisin kylä oli Haapaniemi, johon oli vesiteitse matkaa noin 1,2 kilometriä. Pyhäjärvellä tuottoisaa nuottakalastusta harjoitettiin myös Ivaskensaaressa. Niemekkeen itäpuolella sijaitsi ns. Saarenrannan apaja, ja niemekkeen lounaispuolella tunnettiin Savottaniemen apaja.


title: Kirkkonummen keskusta

text: Kirkkonummen keskusta () on Kirkkonummen kunnan keskustaajama, jossa sijaitsee suurin osa kunnan palveluista sekä asukkaista. Rantarata kulkee keskustan halki, ja juna-aseman vieressä on myös kunnan linja-autoasema sekä taksiasema. Kantatie 51 välillä Kivenlahti-Kirkkonummi on paranneltu moottoritieksi vuosina 2010–2013, joten kulkuyhteydet Helsingin suuntaan ovat parantuneet huomattavasti. Kirkkonummen keskustaan kuuluu useita asuinalueita, jotka ovat saaneet oman nimensä. Näihin lukeutuvat esimerkiksi Rajakumpu, osa Finnsbackasta, Kirkkolaakso ja Kolsari.


title: Kirkkonummen keskusta

text: Kirkkonummen keskusta oli pitkään harvaan asuttu, maalaiskylämäinen alue. Alueella on paljon 1960–1970-luvuilla rakennettuja taloja ja liikerakennuksia. Alkuvuodesta 2008 keskustaa alettiin kehittämään, kun vanhalle viljapellolle alettiin rakentaa kunnan ensimmäistä K-Citymarketia. Myös uusi kunnantalo rakennettiin ja avattiin tammikuussa 2012 aivan keskustaan, vanhan hiekkaparkkipaikan kohdalle. Entinen kunnantalo sijaitsi vanhassa sairaalarakennuksessa Heikkilässä. Lisäksi asuinrakennuksia, liikerakennuksia, pysäköintitaloja, uusia teitä ja toreja on rakennettu paljon. Kunta haluaa keskittää palveluita enemmän myös rantaradan varteen, kun ennen kunnan varsinainen keskusta sijaitsi Kirkkonummen kirkon edustalla. Kirkkonummi pyrkii saamaan uuden keskustan valmiiksi vuoteen 2020 mennessä.


title: Jaama (kylä)

text: Jaama oli keskikokoinen kylä Vpl Pyhäjärvellä, Karjalankannaksella. Kylä sijaitsi Pyhäjärven lounaisella rannalla, Alakylästä Saapruun ja edelleen Taipaleeseen johtavan tien, ns. Tykkitien varrella. Kylän länsipuolella kulki myös Vpl. Pyhäjärveltä Kiviniemeen johtanut maantie. Lähimpiä naapurikyliä olivat lounaassa ja etelässä Noitermaa, idässä Tolsterniemi, lännessä Kiimajärvi ja luoteispuolella Kivi- ja Suhapaarinan kylät. Jaaman kylä kuului Noitermaan kansakoulupiiriin, ja kylän keskustasta Noitermaan koululle oli matkaa n. 2 km. Noitermaan kylässä sijaitsivat myös lähimmät kaupalliset palvelut. Jaaman kylä on mahdollisesti saanut nimensä siellä sijainneesta kyytiasemasta, ja kylän talojen kerrotaan kuuluneen kyytimiehille.


title: Jaama (kylä)

text: Jaaman kylä oli tyypillinen pyhäjärveläiskylä, joka sai elantonsa pääasiassa maanviljelyksestä ja kalastuksesta. Vuonna 1929 toimitetun maanmittauksen ja -laskennan mukaisesti kylässä oli peltoa yhteensä 132,94 ha, niittyä 77,99 ha ja metsää 557,96 ha. Tiloja kylässä oli v. 1925 25 kappaletta. Uudispellon raivaus oli kylässä voimakasta, sillä v. 1943, jatkosodan aikana, ilmoitettiin kylässä olevan viljelyksessä 169,30 ha peltoa, eli 27% enemmän kuin v. 1929. Pyhäjärven nuotta-apajista sijoittuivat Jaaman kylän läheisyyteen Väliveden apajat, Alakolkan apajat ja ns. Kuha-apajat.


title: En Vivo!

text: En Vivo! on brittiläisen metallimusiikkia esittävän Iron Maiden -yhtyeen kahdestoista livealbumi. Se nauhoitettiin yhtyeen ”The Final Frontier World Tour” -maailmankiertueella Estadio Nacional -stadionilla Santiagossa, Chilessä. Albumi julkaistiin Australiassa 23. maaliskuuta 2012, Japanissa 28. maaliskuuta ja muualla maailmanlaajuisesti 27. maaliskuuta. Albumin tuottajana toimi Kevin Shirley.


title: En Vivo!

text: Albumi julkaistiin CD-levynä ja rajoitettuna, kahden kuvavinyylilevyn painoksena. Yhtye julkaisi konsertin myös samannimisenä videojulkaisuna DVD- ja Blu-ray-formaateissa. Suomessa albumin sijoitus oli kahdeksas ja yhtyeen kotimaassa Britannian albumilistalla 19. Videojulkaisuna "En Vivo!" menestyi albumia paremmin, ja esimerkiksi Suomen musiikki-DVD-listalla videotallenne nousi listakärkeen ja piti kärkipaikkaa hallussaan neljä viikkoa perättäin. Videojulkaisu ylitti kultamyynnin rajan Australiassa ja Puolassa, Yhdysvalloissa platinamyynnin ja Kanadassa kaksinkertaisen platinamyynnin.


title: En Vivo!

text: Albumin kappale ”Blood Brothers” huomioitiin Grammy-ehdokkuudella kategoriassa ”Best Hard Rock/Metal Performance” vuonna 2012.


title: En Vivo!

text: "En Vivo!" nauhoitettiin Chilen pääkaupungissa Santiagossa, Estadio Nacional -stadionilla 50 000 -henkisen yleisön edessä 10. huhtikuuta vuonna 2011. Yhtye nauhoitti Santiagon-konserttinsa ohella myös Buenos Airesissa soittamansa konsertin, mutta päätyi lopulta julkaisemaan Santiagossa taltioidun esityksen. Tuotantoyhtiö Banger Films, Inc, joka vastasi myös yhtyeen vuonna 2009 ensi-iltansa saaneen "" -dokumenttielokuvan kuvauksesta, taltioi myös Santiagon ja Buenos Airesin konsertit


title: En Vivo!

text: Yhtyeen esiintymiset kuvattiin digitaalisesti 22 teräväpiirtokameralla ja Octocam-kameralla, jonka avulla yhtyeen esiintyminen taltioitiin myös ilmasta käsin. Tavanomaisen stereoraidan ohella konsertti miksattiin myös 5.1-ääniraitaiseksi. Esiintymisen taltiointia varten yhtye kuljetti myös valtavan kokoisen lavarekvisiitaksi valmistetun version maskotistaan Eddie the Headista Santiagoon, vaikka basisti Steve Harrisin mukaan se olisi pitänyt liittää kiertueen lavarakennelmaan vasta kiertueen Euroopan-osion aikana.


title: En Vivo!

text: "En Vivo!" julkaistiin Australiassa 23. maaliskuuta 2012, Japanissa 28. maaliskuuta ja muualla maailmanlaajuisesti 27. maaliskuuta. Yhdysvalloissa albumin julkaisi Universal Music Enterprises ja muualla maailmassa monikansallinen levy-yhtiö EMI. Albumi julkaistiin kahden CD-levyn ja kahden vinyylilevyn formaateissa sekä digitaalisesti ladattavana versiona. Vinyylilevy julkaistiin rajoitettuna kuvavinyylipainoksena.


title: En Vivo!

text: Saksassa albumin sijoitus oli neljäs, Kreikassa viides, Suomessa kahdeksas, Ruotsissa 11, Unkarissa 13, Norjassa 16, Itävallassa ja Italiassa 17, Espanjassa 18, ja Sveitsissä sekä yhtyeen kotimaassa Britanniassa 19. Yhdysvalloissa albumi nousi Billboard 200 -listalla sijalle 80, Top Hard Rock Albums -listalla kahdeksanneksi ja Top Rock Albums -listalla sijalle 23.


title: En Vivo!

text: "En Vivo!" sai lämpimän vastaanoton sekä kuulijoilta että kriitikoilta. Musiikkilehti Metal Hammer kehui albumin olevan ”musiikillisesti iskevä ja toimiva kokonaisuus”, ja Kerrang! suitsutti sen olevan loistava kuvaus ”Iron Maidenin konsertista”. Verkkosivusto Consequence of Soundin Justin Gerberin kirjoittamassa arviossa albumin ja videon kehuttiin olevan ”kiinteitä todisteita siitä, että kuusi rokkaria pystyy viisikymppisenäkin tekemään ikimuistoisen keikan ja albumin”, ja Allmusicin James Christopher Monger kehui albumin ”yhdistävän sulavasti yhtyeen vanhaa ja uutta tuotantoa yhteen konserttihengessä”. Classic Rockin Paul Elliot kirjoitti yhtyeen ”esiintyvän 50 000 hengen yleisön edessä yhtä suvereenilla ja luotettavan nerokkaalla tavalla kuten aina”, mutta mainitsi, ettei enää yksikään yhtyeen livealbumi saavuttaisi yhtä huikeaa klassikkoasemaa kuin vuoden 1985 "Live After Death".


title: En Vivo!

text: Myös videojulkaisun bonusmateriaalina julkaistu, 88-minuuttinen dokumentti "Behind the Beast" sai positiivisen vastaanoton etenkin Metal Hammerin arviossa, jossa sen kehuttiin olevan ”mielenkiintoinen tietopaketti siitä, miten Iron Maidenin kaltaisen suurluokan yhtyeen maailmankiertue toteutetaan”.


title: En Vivo!

text: Kappale ”Blood Brothers” huomioitiin Grammy-palkintoehdokkuudella vuonna 2012 kategoriassa ”Best Hard Rock/Metal Perfomance”, jossa muina ehdokkaina olivat Anthrax, Megadeth, Lamb of God, Marilyn Manson ja Halestorm, joka myös voitti palkinnon kappaleellaan ”Love Bites (So Do I)”.


title: En Vivo!

text: Muusikot


title: En Vivo!

text: Vierailevat muusikot;


title: En Vivo!

text: Muut


Jääkiekon 1. divisioonan maailmanmestaruuskilpailut 2014 pelattiin keväällä 2014. A-lohkon turnaus pelattiin Goyangissa, Etelä-Koreassa ja B-lohkon turnaus Kaunasissa, Liettuassa.


title: Jääkiekon 1. divisioonan maailmanmestaruuskilpailut 2014

text: A-lohkon turnaus pelattiin Goyangissä, Etelä-Koreassa ja se alkoi 20. huhtikuuta ja päättyi 26. huhtikuuta. Turnauksen kaksi parasta joukkuetta nousevat seuraavaksi vuodeksi pääsarjaan ja viimeinen putoaa seuraavaksi vuodeksi 1. divisioonan B-lohkoon.


text: Ottelut


text:
Maalivahdit, jotka ovat pelanneet 40% joukkueensa peleistä.
B-lohkon turnaus pelattiin Vilnassa, Liettuassa ja se alkoi 20. huhtikuuta ja päättyi 26. huhtikuuta.


title: Dark Souls II

text: Dark Souls II () on From Softwaren kehittämä ja Namco Bandai Gamesin julkaisema toimintaroolipeli. Peli julkaistiin PlayStation 3 ja Xbox 360 pelikonsoleille maaliskuussa 2014 ja se uusintajulkaistiin Microsoft Windowsille huhtikuussa. Peli on "Dark Souls" -pelin epäsuoranainen jatko-osa sekä "Demon’s Soulsin" ja "King’s Field" -pelisarjan pelien ”henkinen jatko-osa”. Pelille on julkaistu seuraaja "Dark Souls III".


title: Dark Souls II

text: "Dark Souls II" sijoittuu Drangleic-nimiseen valtakuntaan sekä sen ympäristöön, tuhansien vuosien päähän kuningas Gwynin kuolemasta.


title: Dark Souls II

text: Scholar of the First Sin (SotFS) on pelin kaikista hiotuin versio. Se ollaan luotu vahvemmille alustoille, joilla peli pyörii paremmin.


title: Dark Souls II

text: SotFS muuttaa peliä siten, että vihollisten, esineiden ja aseiden paikat on aseteltu hieman eri tavalla, useampi ihminen pystyy pelaamaan yhteistyöpelitilassa samaan aikaan ja grafiikat ovat hivenen paremmat.


title: Dark Souls II

text: Scholar of the First Sin nimityksen merkitys tosin vaihtelee pelialustan mukaan. PlayStation 3, sekä Xbox 360 konsoleilla SotFS lisäys tuo vain pelin lisäosat mukanaan, mutta ei tuo peliin uudelleenasetteluja, nettipelimuutoksia tai grafiikkapäivityksiä. Muut päivitykset ovat PlayStation 4 tai Xbox One -pelikonsoleilla sekä Windows-alustalle julkaistuissa versioissa.


title: Dark Souls II

text: Pelaaja etsii lääkettä kiroukseen. Matkalla hän tulee kohtaamaan mitä hirveimpiä hirviöitä ja tappavimpia ansoja. Yksinpelin lisäksi pelissä tulee olemaan paljon moninpeliominaisuuksia, kuten toisen pelimaailmaan tunkeutumista sekä yhteistyöpelitilaa.


title: Dark Souls II

text: Pelaajalla on valittavanaan kahdeksan eri hahmoluokkaa: lähitaisteluun erikoistunut Warrior; vaikeasti nujerrettava Knight; sulavasti kahdella miekalla taisteleva Swordsman; monipuolinen, jousenkäyttöön perehtynyt Bandit; ihmeisiin ja uskoon erikoistunut Cleric; taikoihin perehtynyt Sorcerer; harvinaisia esineitä omistava, mutta heikohko Explorer; ja Deprived, joka aloittaa pelin alasti, ilman mitään aseita ja taitoja.


title: Dark Souls II

text: "Dark Souls II" on hyvin vaikea, kuten muutkin pelisarjan pelit. Pelin alkua on kuitenkin luvattu helpommaksi, jotta myös uudet pelisarjan pelaajat voivat syventyä peliin. "Demon’s Soulsissa "ja "Dark Soulsissa" on pystytty ennenkin käyttämään kahta asetta samaan aikaan, mutta "Dark Souls II":ssa tämä ollaan viety astetta pidemmälle erilaisilla kahden käden combo-iskuilla, joten kahden aseen käyttäminen samaan aikaan ei ole enää takkuista. Myös edellisistä osista tutut nettiominaisuudet tekevät paluun ja tutut covenant-ominaisuudet ovat iso osa peliä.


title: Dark Souls II

text:
Peli vaikeutuu kun pelaaja kuolee. Tämän voi välttää käyttämällä Human Effigy -erikoissieluja, jotka palauttavat elämämittarin entiselleen. Edellisessä osassa punaisten phantomien hyökkäyksiltä pystyi välttymään, mikäli pelasi epäkuolleena, mutta tällä kertaa tämä rajoite on poistettu, joten pelaajan maailmaan voidaan hyökätä onlinetilassa minä hetkenä hyvänsä. Todennäköisyys sinisten phantomien hyökkäykseen vaihtelee sen mukaan, miten paljon pelaaja on tehnyt syntiä, kuten murhannut muita pelaajia. Mustat phantomit pystyvät hyökkäämään vain sellaisten pelaajien kimppuun, jotka ovat pyhien kirkonkellojen lähettyvillä.. Pelaaja voi tosin kutsua apujoukkoja, eli valkoisia, sinisiä ja keltaisia phantomeita.
Yksi pelin merkittävimmistä verkkopeliominaisuuksista on littoutumat eli "covenantit". Covenanttien avulla pelaaja saa enemmän hyötyjä irti verkkopelistä: toisten liittoutumien on tarkoitus auttaa muita pelaajia ja toisten liittoutuminen on tarkoitus murhata muita pelaajia. Covenanteissa työskentelystä saa palkintoja, kuten sieluja, harvinaisia tavaroita ja taikoja.


title: Dark Souls II

text: Peli sijoittuu keskiaikaiseen fantasiamaailmaan, joka on täynnä monenlaisia ympäristöjä. Pelimaailma on edeltäjänsä tavoin massiivinen ja avoin, ja siellä leviää edellisestä sarjan osasta tuttu "Epäkuolleen kirous" ("Curse of the Undead"), joka estää ihmisiä kuolemasta lopullisesti ja ajaa heidät hulluiksi pitkällä aikavälillä. He menettävät oman tahtonsa ja ihmisyytensä, jonka jälkeen heistä tulee Holloweita. Epäkuolleen kirous vaikuttaa myös ulkonäköön: keho alkaa lahota ja ennen pitkää muistuttamaan ruumista.


title: Dark Souls II

text: Sielut ovat "Dark Souls II" -maailman valuutta, ja niitä käytetään mm. ostovälineenä ja pelaajan kykyjen parantelemiseen.


title: Dark Souls II

text: Turvallisina lepopaikkoina pelissä ovat eri puolille sijoitetut "nuotiot, eli" ("bonfire").


title: Dark Souls II

text: "Dark Souls II" sijoittuu kuningas Vendrickin hallitsemaan Drangleic-valtakuntaan. Drangleic oli taannoin vauras, mutta se vajosi perikatoon ihmisten ja jättiläisten raivoisan sodan, kuninkaan katoamisen ja kamalan vitsauksen takia. Kuten moni muukin, pelaaja on saapunut murenevaan valtakuntaan etsimään parannuskeinoa kärsimyksensä syyhyn - Epäkuolleen kiroukseen.


title: Dark Souls II

text: Pelaaja herää keskellä pimeää heinikkoa, jota ympäröi suuri metsä. Pelaaja ei tiedä kuka hän on, miten hän on päätynyt sinne ja minne hänen pitäisi mennä. Hän alkaa kävellä kohti sinistä valoa, kunnes hän löytää itsensä kolmen vanhan naisen asuttamasta talosta. Kun pelaaja kertoo nimensä vanhuksille, yksi heistä ojentaa pelaajalle palkinnoksi Human Effigyn - sillä pelaaja voi palauttaa itsensä takaisin ihmiseksi, muttei kuitenkaan poistaa kirousta kokonaan. Keskustelun loppuessa pelaaja poistuu talosta ja jatkaa matkaansa merenrannalla sijaitsevaan Majula-nimiseen kylään. Hän löytää alueelta monia ystävällisiä hahmoja, mutta pelaajalle heistä merkittävin on salaperäinen Emerald Herald. Hän auttaa pelaajaa mm. kykyjen parantamisessa ja antaa myös ensimmäisen tehtävänsä: pelaajan täytyy löytää kadonnut kuningas Vendrick, ainut ihminen joka on pystynyt vastustamaan kirousta. Ehkäpä kuninkaan löytäminen auttaa pelaajaa löytämään parannuksen kiroukseen.


title: Dark Souls II

text: "Dark Souls II" julkaistiin PlayStation 3:lle ja Xbox 360:lle 14. maaliskuuta 2014. Pelin Microsoft Windows (DirectX 9) versio julkaistiin 25. huhtikuuta 2014. Pelin beetatestaus alkoi Japanissa 1. lokakuuta 2013, ja myöhemmin beetasta tuli maailmanlaajuinen. Kaikista eniten testauksessa tutkittiin pelaajien verkkoyhteyksiä, ja peliä pyrittiin soveltamaan uusille nopeammille servereille jotta verkkopelaamisesta tulisi saumatonta.


title: Dark Souls II

text: Pelin beetaversiossa pelaaja vietiin hyvin pimeälle metsä-/luolastoalueelle. Alphaversio tapahtui eri paikassa kuin beeta ja siinä pelaaja vietiin muuan linnoitukseen, joka kuhisi hirviöitä. Alphaversio tunnetaan myös pelin demoversiona.


title: Dark Souls II

text: Kuukausi ennen pelin lopullista julkaisua pelistä julkaistiin suurimmille faneille ja kriitioille testiversio, joka oli 99 % valmis versio itse lopullisista pelistä. Pelaajat kutsuttiin Namco Bandain toimistoon, jossa he saivat pelata valmista peliä tunnin ajan, jonka jälkeen peli sammutettiin. Pelistä ollaan julkaistu lukuisia trailereita, joista kaksi tärkeintä ovat "Cursed" ja "Curse of the Dark".


title: Dark Souls II

text:
Crown of the Sunken King on pelin
ensimmäinen, 22.7.2014 ilmestynyt lisäosa. Pelaaja pääsee seikkailemaan Shulvaan, maanalaiseen kaupunkiin, joka on täynnä pyramideja ja mekaanisia siltoja, sekä uusia vihollisia. Kaupunki rakennettiin nukkuvan Sinh-lohikäärmeen ympärille.


title: Dark Souls II

text: Crown of the Iron King on pelin toinen, 26.9.2014 ilmestynyt lisäosa. Siinä pelaaja viedään jättiläismäisiin, ketjujen yhdistämiin ja tuhkan peittämiin torneihin, jossa vaanii edesmenneen Iron Keepin kuninkaan kätkemät salaisuudet.


title: Dark Souls II

text:
Crown of the Ivory King on pelin
kolmas, 30.9.2014 (Steam ja Xbox Live) ja 1.10.2014 (PSN) ilmestynyt
lisäosa. Tässä lisäosassa pelaaja päätyy hyytävän pakkasen keskelle, Eleum Loyce -nimiseen valtakuntaan. Se sijaitsee keskellä lumista linnaa ja sitä ympäröivällä alueella on hankala nähdä jatkuvien lumimyrskyjen takia. Lumen alle kätkeytyy tarina linnan sortuneesta kuningaskunnasta, jonka sortuma vie pelaajan mennessään.


title: Dark Souls II

text: 5. Helmikuuta 2015 pelistä julkaistiin suuri, ilmainen päivitys, joka korjasi useita pelissä olevia puutteita. Päivityksen mukana peliin tuli muun muassa uusia hahmoja ja esineitä. Kaksi suurinta muutosta oli nettipeliominaisuuksiin tehdyt muutokset (soul memory) sekä lopputekstejä edeltävä uusi, paranneltu loppukohtaus. Huhtikuussa 2015 pelistä julkaistiin DirectX 11 -versio, joka on saatavilla ainoastaan PlayStation 4- ja Xbox One -konsoleille sekä Windows-tietokoneille. Huonona puolena tässä on tosin se, että tietokonepelaajat eivät saa päivitettyä vanhaa versiota DirectX 11 versioon, vaan he joutuvat ostamaan pelin uudelleen. Tallennuksia ei myöskään pysty siirtämään vanhan version ja DirectX 11 version välillä.


title: Dark Souls II

text: V2.fi antoi pelille arvostelussaan arvosanaksi 4,5/5 tähteä.


title: Pokémon X ja Y

text: Pokémon X ja Y ovat kuudennen sukupolven Pokémon-videopelejä. X ja Y-peleissä koko pelimaailma on kolmiulotteinen ja niissä on lukuisia uusia Pokémon-hahmoja. Pelissä esiintyy myös uusi tyyppi, keijutyyppi (), jota edustaa myös evoluutio-Pokémon Eeveen kahdeksas muoto, Sylveon. Lisäksi eräät aiempien sukupolvien Pokémoneista kykenevät megakehittymiseen (), jossa ne voivat niille annettujen megakivien () sekä kouluttajiensa kantamien avainkivien () avulla muuttua toisenlaiseen muoton ja vaihtaa kykyään () taisteluiden ajaksi.


title: Pokémon X ja Y

text: "Pokémon X" ja "Y" -peleissä pelaaja voi valita hahmokseen tytön tai pojan, kuten useissa aiemmissa saman sarjan peleissä. Viralliselta nimeltä he ovat Calem (poika) ja Serena (tyttö). Pelit esittelevät uuden, paljolti Euroopasta ja varsinkin Ranskasta vaikutteita saaneen Kalos-alueen, jonka aloitus-Pokémonit ovat tulityypin Fennekin, ruohotyypin Chespin ja vesityypin Froakie. Pelien maskotit ovat legendaariset Pokémonit Xerneas (keijutyyppi) ja Yveltal (pimeys-lentotyyppi).


title: Pokémon X ja Y

text:
Ennen pelien virallista julkaisua kriitikot antoivat positiivista palautetta peleistä, erityisesti pelien kehittyneisyydestä ja ranskalaisuuteen panostamisesta.
Tämä saattoi olla osasyynä siihen, että pelejä myytiin maailmanlaajuisesti ensimmäisenä viikonloppuna yli neljä miljoonaa kappaletta tehden niistä nopeimmin myyneet 3DS-pelit. Kesäkuussa 2016 pelejä oli myyty noin 15 miljoonaa, mikä tekee niistä myös myydyimmät 3DS-pelit.


title: Perhossimput

text: Perhossimput (Dactylopteridae) on simppukaloihin kuuluva heimo. Heimon lajeja tavataan kaikista lämpimistä valtameristä.


title: Perhossimput

text: Perhossimppujen heimoon kuuluu 2 sukua ja 7 lajia. Ruumiinrakenteeltaan ne ovat pitkänomaisia ja suurimmat lajit voivat kasvaa 40–50 cm pitkiksi. Tyypillisiä piirteitä ovat erittäin kookkaat rintaevät, jotka muistuttavat muodoltaan viuhkaa tai siipiä, suuri luulevyjen suojaama pää, 2 selkäevää, joista ensimmäisen selkäevän 2 ensimmäistä ruotoa ovat muusta evästä erillisiä. Perhossimppulajeilla ei ole kylkiviivaa ja uimarakko on kaksiosainen. Heimon kalat ovat väriltään selästään punertavia tai harmaita ruskein täplin ja vatsastaan vaaleampia.


title: Perhossimput

text: Perhossimppulajeja tavataan Atlantista, Intian valtamerestä ja Tyynestämerestä lämpimistä ja lauhkeanlämpimistä vesistä. Ne elävät lähellä pohjaa ja ikään kuin kävelevät suurten rintaeviensä avulla. Niiden ravintoa ovat pienet selkärangattomat eläimet. Perhossimppujen liha on syötävää ja niitä kalastetaan paikoin ruokakaloiksi.


title: Purppuranaakka

text: Purppuranaakka ("Cyanolyca pulchra") on sininaakkojen sukuun kuuluva varpuslintu.


title: Purppuranaakka

text: Purppuranaakkaa tavataan Ecuadorissa ja Kolumbiassa. Lajin populaatiota ei ole arvioitu, mutta sitä on kuvatu harvinaiseksi ja epätasaisesti levinneeksi. Laji on luokiteltu silmälläpidettäväksi.


title: Purppuranaakka

text: Purppuranaakka elää subtrooppisissa metsissä 900–2 300 metrin korkeudella. Se on herkkä ihmisen häirinnälle ja on melkein täysin riippuvainen luonnontilaisista metsistä.


title: Lautaskiista

text: Lautaskiista (tunnetaan myös nimillä "edustuskiista" ja "valtaoikeuskiista") oli vuosien 1994-2009 ajan jatkunut epäselvyys Suomen edustuksesta EU:n huippukokouksissa. Lautaskiistan pääasiallinen kysymys liittyi siihen, vastaako Suomen edustuksesta pääministeri vai presidentti. Lautaskiistan nimi viittaa hieman leikillisesti huippukokousten illallisiin: tulisiko Suomea varten kattaa pöytään yksi vai kaksi lautasta.


title: Lautaskiista

text: Kiista sai alkunsa pääministeri Esko Ahon allekirjoitettua Suomen EU-jäsenyyssopimuksen Korfun huippukokouksessa 1994. Kysymys Suomen edustuksesta jäi avoimeksi, mutta asia nousi uudestaan esiin Euroopan unionia uudistaneen Lissabonin sopimuksen myötä. Silloinen Suomen hallitus tulkitsi tilannetta niin, että Eurooppa-neuvostojen, eli EU:n huippukokousten, roolin muuttuessa Suomen edustuksesta tulisi vastata vain pääministeri. Asian ollessa esillä presidentti Tarja Halonen ilmoitti vastustavansa edustuskäytäntöjen muutosta. Presidentti perusteli kantaansa sillä, että Suomen perustuslain mukaan presidentti johtaa ulkopolitiikkaa yhteistoiminnassa valtioneuvoston kanssa.


title: Lautaskiista

text: Kiista ratkesi loppuvuodesta 2009, kun silloinen pääministeri Matti Vanhanen ja presidentti Halonen pääsivät yhteisymmärrykseen Suomen edustuksesta. Euroopan neuvostossa ja sen kokouksissa edustaa pääministeri, kun taas EU-huippukokouksten osalta osallistujat päätetään tilanteen mukaan silloin kun kutsuja on useampi kuin yksi.


title: Vaarallisessa satamassa

text: Vaarallisessa satamassa () on vuonna 1928 ensi-iltansa saanut William Nighin ohjaama ja tuottama yhdysvaltalainen mykkä romanttinen draamaelokuva, jonka pääosissa ovat Ramón Novarro ja Joan Crawford. "Vaarallisessa satamassa" kertoo kolmiodraamasta naisen ja kahden veljeksen välillä laivalla ja Singaporessa. Käsikirjoituksen laativat Ted Shane ja Richard Schayer Ben Ames Williamsin debyyttiromaanin "Kaikki veljekset olivat urheita" (1919) pohjalta. Metro-Goldwyn-Mayer toimi elokuvan tuottajana ja jakelijana.


title: Vaarallisessa satamassa

text: "Vaarallisessa satamassa" tuotettiin ja kuvattiin työnimillä "All the Brothers Were Valiant" ja "China Bound" vuosina 1927–1928 290 000 dollarin budjetilla. "Vaarallisessa satamassa" sai ensi-iltansa Yhdysvalloissa 30. huhtikuuta vuonna 1928. Maanlaajuiseen teatterilevitykseen elokuva pääsi 6. toukokuuta. Suomessa elokuva sai ensi-illan 2. syyskuuta vuonna 1929. Elokuva tuotti Yhdysvalloissa 548 000 dollaria ja ulkomailla 333 000 dollaria; elokuva tuotti yhteensä 881 000 dollaria, joten elokuva oli taloudellinen menestys. Joan Crawford myöhemmin sanoi, ettei pitänyt elokuvasta lainkaan ja että hän ja Novarro olivat hirvittävän sopimattomia rooleihin.


title: Vaarallisessa satamassa

text: "Vaarallisessa satamassa" oli toinen elokuva, joka perustuu Ben Ames Williamsin romaaniin. Ensimmäinen elokuva oli Irvin Willatin ohjaama "He olivat kaikki urhoollisia miehiä" (1923, nykyään kadonnut) ja kolmas Richard Thorpen ohjaama "Kaikki veljekset olivat urheita" (1953). "Vaarallisessa satamassa" julkaistiin DVD:lle Yhdysvalloissa 18. elokuuta vuonna 2009.


title: Ekibastuz

text: Ekibastuz (, ) on kaupunki Kazakstanin pohjoisosoissa Pavlodarin alueella, pääkaupunki Astanasta itäkoilliseen johtavan pääradan ja valtatien varrella. Vuoden 2012 alussa kaupungissa asui runsas 128 tuhatta henkeä.


title: Ekibastuz

text: Vuonna 1899 paikkakunnalle perustettiin asutus radan rakentamisen seurauksena. Asutus hylättiin vallankumouksen ja maailmansotien tuloksena, mutta 1948 uutta asutusta ryhdyttiin jälleen rakentamaan. Ekibastuz sijaitsee laajan Pavlodarin hiilikentän alueella. Vuonna 1954 alueen avokaivoksilta lähtivät ensimmäiset hiilikuormat. Paikkakunta sai kaupungin aseman vuonna 1957.


title: Ekibastuz

text: Oheinen taulukko kuvaa Ekibastuzin väkiluvun kehitystä vuosien 1959-2009 väestönlaskentojen kautta.


title: Jacki Weaver

text: Jacqueline Ruth ”Jacki” Weaver (s. 25. toukokuuta 1947) on australialainen elokuva-, televisio- ja teatterinäyttelijä. Kansainvälisesti hänet tunnetaan elokuvista "Animal Kingdom" (2010) ja "Unelmien pelikirja" (2012), joista kummastakin hän sai parhaan naissivuosan Oscar-ehdokkuuden. Vuonna 2014 Weaver näyttelee Woody Allenin elokuvassa "Magic in the Moonlight".


title: Tonny Vilhena

text: Tonny Emilio Trindade de Vilhena (s. 3. tammikuuta 1995 Maassluis, Alankomaat) on alankomaalainen jalkapalloilija, pelipaikaltaan keskikenttä. Hän edustaa Alankomaiden Eredivisie-joukkue Feyenoord Rotterdamia. Vilhenan pelinumero on 21.


title: Tonny Vilhena

text: 18-vuotiaan teknisen pelintekijän kannoilla ovat tiettävästi monet Euroopan huippuseuroista. Hänen odotetaan tekevän A-maajoukkuedebyyttinsä vielä ennen vuoden 2014 MM-kisoja.


title: Kahvenitsa

text: Kahvenitsa oli suurikokoinen ja paikallisesti merkittävä kylä Vpl Pyhäjärvellä Karjalankannaksella. Kahvenitsan kylä sijaitsi Kahvenitsanjärven ympärillä, Alakylästä ja Pyhäjärven asemalta luoteeseen haarautuvien maanteiden varsilla. Muita naapurikyliä olivat mm. Hassinmäki lännessä ja Puikkoinen Kahvenitsanjärven kaakkoispuolella. Kylä rajoittui pohjoispuolisilta osiltaan myös Räisälän pitäjän Myllypellon kylän alueeseen.


title: Kahvenitsa

text: Kahvenitsanjärvi on kaakko-luode -suuntainen ruoikkorantainen matala järvi, joka aikaisemmin oli tunnettu runsaasta linnustostaan. Järvellä on pituutta 1,5-2 kilometriä ja leveyttä keskivaiheilla noin 600 metriä. Järvi laskee luoteeseen virtaavaa Mustajokea pitkin Vuokseen. Kahvenitsanjärven koillis-itäpuolella peltomaisemat muuttuivat hiekkakankaaksi, jossa Puikkoisten kylästä tulevan maantien varrella sijaitsi tunnettu Kahvenitsankangas, jossa nuoriso kokoontui ja urheili. Kangasalueella oli useita mäkiä, mm. Hiekkamäki, Suuri ja Pieni Käntämäki sekä 81,7 metriä merenpinnan yläpuolelle kohoava Suurmäki, joka oli pitäjän korkeimpia paikkoja. Mäellä sijaitsi myös 40 metriä korkea maanmittaustorni, joka palveli myös näkötornina. Suurmäen koillispuolella sijaitsi pieni Mustalampi, joka oli Kahvenitsanjärven, Mustajoen ja muutamien purojen ohella kylän ainoa vesistö.


title: Kahvenitsa

text: Järveä ympäröivät rantaniityt ja -pellot miltei joka suunnasta. Asutus keskittyi laajimpien peltoaukeiden ympärille toisaalta järven kaakkoispuolelle Puikkoisten kylän ympärille, ja toisaalta nauhamaisemmin järven lounais-länsipuolelle, varsinaisen Kahvenitsan kylän keskusalueelle, ns. Kortteikon seudulle. Kylän viljelysmaat sijaitsivat osaksi yhteydessä Alakylän peltojen kanssa, joten Pölhölän ja Taubilan tienoilta Pyhäjärven rannalta aina Kahvenitsanjärven taakse ulottuvat peltoaukeat olivat pitäjän suurimpia. Keskusaukean lisäksi kylään kuului kaksi erillistä viljelys- ja asuinaluetta, joista toinen sijaitsi järven pohjoisosassa ja toinen, ns. Heinostenkylä, kauempana Mustajoen varrella. Näiden lisäksi voidaan mainita Kahvenitsan kylään kuuluvaksi lasketun ns. Mäkräpesän alueen, joka sijaitsi 2-3 kilometrin päässä Kahvenitsanjärveltä koilliseen sijaitsevan Suursuon reunalla, rautatien varressa.


title: Kahvenitsa

text: Kylän alueilla maanviljelys oli toiseen maailmansotaan asti tärkein ja voimakkaasti edistyvä elinkeino. Huomattavia raivaustöitä suoritettiin mm. Heinostenkylän alueella, jossa suurin osa alueen viljelysmaasta oli kuivattua suota. Samoin oli laita myös Mäkräpesän seudulla. Raivaustyöt jatkuivat voimakkaina aina toiseen maailmansotaan saakka. Kahvenitsan kylässä oli v. 1925 45 tilaa. Vuoden 1929 maatalouslaskennassa kylässä oli 221,34 ha peltoa, 37,91 ha niittyä ja 980,76 ha metsää. Vuonna 1943 veroilmoitusten perusteella Kahvenitsassa oli peltoa viljelyksessä yhteensä 293,74 ha, joten 1929-1943 välisenä aikana lisäystä peltopinta-alaan oli tullut 72,4 ha eli 33% peltoalasta. Ennen v. 1940 Kahvenitsan kylässä asui noin 250 henkeä.


title: Kahvenitsa

text: Kahvenitsan koulupiirin kansakoulu sijaitsi järven pohjoispuolella, ns. Lypsyahon maalla, 2-3 kilometrin päässä Kahvenitsan ja Puikkoisten varsinaisista kyläkeskustoista. Koulu päätettiin sijoittaa näinkin kauas keskuskylistä sen vuoksi, että voimakkaasti kasvaneen Heinostenkylän seudun asutuksen vuoksi yhä useamman lapsen koulumatka lähimpänä olevaan Alakylän kansakouluun olisi tullut kohtuuttoman pitkäksi. Kansakoulu rakennettiin varsin myöhään: se vihittiin käyttöönsä 27.8.1932. Kylän seudulla toimi myös nuorisoseura, joka rakensi talon Hiekkamäen rinteelle, Puikkoisten kylän pohjoislaidalle.


title: Sinilakkinaakka

text: Sinilakkinaakka ("Cyanolyca cucullata") on varisten heimoon kuuluva varpuslintu.


title: Sinilakkinaakka

text: Sinilakkinaakalla on vaaleankirkkaansininen päälaki ja niska. Selkäpuoli, rinnan yläosa ja pään muut osat ovat mustat. Rinnasta alaspäin lintu on tummansinipunerva. Nuoret yksilöt ovat vanhoja himmeämpiä.


title: Sinilakkinaakka

text: Sinilakkinaakkaa tavataan Costa Ricassa, Guatemalassa, Hondurasissa, Meksikossa ja Panamassa. Lajin kannaksi arvoidaan noin 20 000–50 000 yksilöä ja se on luokiteltu elinvoimaiseksi.


title: Sinilakkinaakka

text: Sinilakkinaakka elää kosteissa trooppisissa metsissä.


title: Sinilakkinaakka

text: Sinilakkinaakan pesä sijaitsee korkealla puussa ja on hyvin vaikea löytää. Laji munii kolme tai neljä munaa. Poikaset pysyvät pesässä noin 20 päivää.


title: Sinilakkinaakka

text: Sinilakkinaakka käyttää ravinnokseen siemeniä, marjoja ja pieniä kuolleita eläimiä.


title: Diego Assis

text: Diego Assis Figueiredo (s. 14. syyskuuta 1987 Extrema, Minas Gerais, Brasilia) on brasilialainen jalkapalloilija, joka edustaa Veikkausliigassa pelaavaa IFK Mariehamnia. Hän on pelipaikaltaan hyökkäävä keskikenttäpelaaja.


title: Diego Assis

text: Assis pelasi vuodet 2011–2012 Ruotsissa edustaen Assi IF:ää. Hän allekirjoitti lokakuussa 2012 kaksivuotisen sopimuksen suomalaisen IFK Mariehamnin kanssa. Hän pelasi kaudella 2013 Veikkausliigassa 15 ottelua ja teki niissä neljä maalia mutta loukkaantui heinäkuussa 2013 Eurooppa-liigan ottelussa Inter Bakua vastaan ja joutui syrjään koko loppukaudeksi.


title: Veijo Martikainen

text: Veijo Antero Martikainen (7. tammikuuta 1925 Juuka – 30. lokakuuta 2018 Espoo) oli suomalainen arkkitehti ja professori. Hänen kaukaisimmat suunnittelukohteensa olivat Kiinassa sekä hantien ja mansien asuma-alueella Siperiassa. Martikainen suunnitteli sairaaloita ja terveyskeskuksia, kirkkoja, kappeleita, seurakuntataloja, kirjastoja, toimisto-, liike- ja hallintorakennuksia, oppilaitoksia, laboratorioita, asuin- ja lomakeskusrakennuksia, vanhainkoteja ja päiväkoteja.


title: Veijo Martikainen

text: Martikainen syntyi Juuan Nunnanlahdessa Jokiniemen taloon. Hän vietti lapsuutensa Juuassa. Talvisodan syttyminen keskeytti koulunkäynnin. Jatkosodan aika kesästä 1941 alkaen kului vuoroin armeijassa Rukajärven suunnalla, vuoroin koulussa Joensuun lyseossa. Viimeinen sotakesä kului partio- ja varmistustehtävissä Porajärven pohjoispuolisessa Pieningän erämaassa.


title: Veijo Martikainen

text: Martikainen aloitti opintonsa Teknillisen korkeakoulun arkkitehtiosastolla syksyllä 1946. Opintojen ensimmäiset kaksi vuotta hän työskenteli kesät rakennuksilla ja kolmannesta vuodesta lähtien arkkitehtitoimistossa. Ensimmäinen julkinen suunnittelumenestys – toinen palkinto ja ensimmäinen lunastuspalkinto – tuli opiskeluaikana Helsingin Honkanummen kappelinsuunnittelukilpailun vuonna 1952 yhdessä silloisten päämiesten Jonas Cedercreuzin ja Helge Railon kanssa työn ja opiskelun lomassa tehdyillä kahdella ehdotuksella.


title: Veijo Martikainen

text: Martikainen voitti yhdessä Erkki Helamaan kanssa vuonna 1955, vain toista vuotta arkkitehdiksi valmistumisen jälkeen, Tampereen keskussairaalan suunnittelukilpailun ensimmäisen palkinnon. Martikainen, jolle opettajat olivat esitelleet akateemista uraa, vähitellen joutui pitkiksi ajoiksi sitoutumaan suunnittelutehtäviin. Esimerkiksi Suomessa sittemmin järjestetyistä kahdeksasta keskussairaaloiden suunnittelukilpailuista tuli peräti viisi voittoa. Merkittävä osa muistakin suunnittelutehtävistä on tullut suunnittelukilpailun tuloksena.


title: Veijo Martikainen

text: Martikaisella oli Arkkitehtitoimisto Erkki Helamaan kanssa 1955–1967. Vuodesta 1955 alkaen hänellä oli myös toimisto nimellä Arkkitehtitoimisto Veijo Martikainen (myöhemmin Arkkitehdit Martikainen Oy). Hän toimi Arkkitehtiliiton hallituksessa 1956–1959 ja liiton muissa luottamustehtävissä vuoteen 1979. Martikainen toimi myös valtakunnallisen rakennustaidelautakunnan sihteerinä toista vuosikymmentä 1956–1967. Puheenjohtajana oli aluksi J.S. Siren ja myöhemmin Nils-Erik Wickberg. Martikainen on toiminut myös palkintotuomarina lukuisissa arkkitehtikilpailuissa Suomessa ja Ruotsissa.


title: Veijo Martikainen

text: Martikaisen vanhemmat olivat Samuli Martikainen ja Kristiina Martikainen o.s. Nykyri. Hänen puolisonsa oli Aino Martikainen o.s. Välimäki, ja lapset Ari-Jukka Martikainen (s. 1953), joka myös on arkkitehti, ja Leena Balducci (s. 1958).


title: Veijo Martikainen

text: lukuisia palkintoja arkkitehtuurikilpailuissa vuodesta 1952 alkaen:


title: Veijo Martikainen

text: Edellä mainitut suunnittelukohteet vuodesta 1982 alkaen yhdessä poikansa arkkitehti Ari-Jukka Martikaisen kanssa.


title: Vieras

text: Vieras voi tarkoittaa ainakin seuraavia:


title: Pekka T. Lehtinen

text: Pekka T. Lehtinen (s. 5. huhtikuuta 1934 Parainen) on suomalainen emeritusprofessori ja tutkija. Hän toimi pitkään myös Turun yliopiston Eläinmuseon museonhoitajana. Hän on tutkinut hämähäkkejä ja muita lentokyvyttömiä maaniveljalkaisia. Lehtisen löytämistä näytteistä on löytynyt useita tieteelle uusia lajeja sekä kahdeksan uutta heimoa.


title: Vladimir Norenko

text: Vladimir Vasiljevitš Norenko (; s. 30. huhtikuuta 1940) on venäläinen näyttelijä ja teatteriohjaaja. Nykyään hän toimii näyttelijäntyön professorina Pietarin valtiollisessa teatteritaiteen akatemiassa. Norenko on esiintynyt lukuisissa kansainvälisesti tunnustetuissa venäläisissä elokuvissa, televisiosarjoissa ja tehnyt töitä teatteriohjaajana.


title: Vladimir Norenko

text: Yli neljänkymmentä vuotta kestäneen taiteilijauransa aikana Norenko on opettanut useita Venäjän eturivinäyttelijöistä. Venäjän federaatio ja Dimitri Medvedev ovat myöntäneet Norenkolle kunnioitetun kulttuurityöntekijän arvonimen hänen panoksestaan venäläiselle elokuvataiteelle ja maan luovalle toiminnalle.


title: Vuoden 1958 jalkapallon maailmanmestaruuskilpailujen karsinnat

text: Vuoden 1958 jalkapallon maailmanmestaruuskilpailujen karsintoihin osallistui 55 maata, joista 14 pääsi mukaan Ruotsissa pelattavaan MM-turnaukseen. Isäntämaa Ruotsi ja hallitseva mestari Länsi-Saksa pääsivät MM-kilpailuihin ilman karsintaa.


text: Euroopasta mukana oli 27 maata ja MM-kilpailuissa Euroopalla oli 11 paikkaa. Länsi-Saksan ja Ruotsin selviytyessä automaattisesti kisoihin, Euroopan karsinnoista yhdeksän maata selviytyi MM-kilpailuihin. Etelä-Amerikasta mukana karsinnoissa oli yhdeksän maata, jotka kilpailivat kolmesta MM-kisapaikasta. Pohjois- ja Keski-Amerikalla oli yksi paikka ja karsinnoissa oli mukana kuusi maata. Afrikan ja Aasian kymmenen ilmoittautunutta maata kilpailivat yhdestä kisapaikasta.


text: Englanti selviytyi MM-kilpailuihin


text: Ranska selviytyi MM-kilpailuihin.


text: Unkari selviytyi MM-kilpailuihin.


text:
Tšekkoslovakia selviytyi MM-kilpailuihin.
Wales sai myöhemmin mahdollisuuden karsia paikasta MM-kilpailuihin Israelia vastaan.


text:
Itävalta selviytyi MM-kilpailuihin.Neuvostoliitto ja Puola päätyivät tasapisteisiin, jolloin järjestettiin uusintaottelu puolueettomalla kentällä.
Neuvostoliitto selviytyi MM-kilpailuihin.


text: Jugoslavia selviytyi MM-kilpailuihin.Pohjois-Irlanti selviytyi MM-kilpailuihin.Skotlanti selviytyi MM-kilpailuihin.


text: Brasilia selviytyi MM-kilpailuihin.


text: Argentiina selviytyi MM-kilpailuihin.


text:
Paraguay selviytyi MM-kilpailuihin.Meksiko selviytyi karsinnan toiselle kierrokselle Keski-Amerikan lohkon voittajaa vastaan.Costa Rica selviytyi karsinnan toiselle kierrokselle Pohjois-Amerikan lohkon voittajaa vastaan.
Curaçaon ja Guatemalan ottelu jäi pelaamatta, koska guatemalalaispelaajat eivät saaneet matkustaa Alankomaiden Antilleille. Ottelun pelaamatta jättämisellä ei ollut lohkon lopputuloksen kannalta merkitystä. Alankomaiden Antillien jalkapallomaajoukkue esiintyi MM-karsinnoissa vielä Curaçao nimellä.Meksiko selviytyi MM-kilpailuihin.


text: Kiinan tasavalta luopui ja Indonesia selviytyi otteluitta varsinaisiin karsintoihin.


text:
Maat päätyivät tasapisteisiin, jolloin joukkueiden välillä pelattiin uusintaottelu puolueettomalla kentällä.
Indonesia selviytyi toiselle kierrokselle maalieron perusteella (Rangaistuspotkukilpailuja ei vuonna 1957 pelattu paremmuuden ratkaisemiseksi).


text: Turkki luopui ja Israel selviytyi otteluitta toiselle kierrokselle.


text: Kypros luopui ja Egypti selviytyi otteluitta toiselle kierrokselle.


text: Sudan selviytyi toiselle kierrokselle.


text: Indonesia halusi pelata ottelun Israelia vastaan puolueettomalla kentällä, FIFA ei suostunut pyyntöön Indonesia luopui. Myös Egypti luopui, jolloin Israel ja Sudan selviytyivät toiselle kierrokselle.


text:
Sudan kieltäytyi pelaamasta Israelia vastaan ja maa luopui.
Israel olisi edennyt MM-kilpailuihin, mutta FIFA päätti että mikään maa ei voi edetä karsinnoista MM-kilpailuihin ilman ainoatakaan pelattua ottelua. Israelille haettiin karsintavastustaja UEFA:n maiden joukosta. Paikkaa tarjottiin ensin Belgialle mutta maa kieltäytyi, joten Israel karsi Walesin kanssa paikasta MM-kilpailuihin.Wales selviytyi MM-kilpailuihin


title: Jääkiekon kokoonpanot talviolympialaisissa 1984

text: Vuoden 1984 talviolympialaisten jääkiekkoturnauksen kokoonpanot joukkueittain.


title: Kenttäväylä

text: Kenttäväylä on automaatiossa käytetty teollisuuden tekniikka, jolla saadaan laitteistojen eri osat yhdistettyä toisiinsa yksinkertaisemmin kuin kaapeloimalla jokainen erikseen. Yleisemmin käytössä olevat tekniikat ovat AS-i-, Profibus- ja Foundation Fieldbus -kenttäväylät. Tyypillisesti kutakin prosessin osaa ohjaavat itsenäiset ohjelmoitavat logiikat (PLCt).


title: Claus Bantzer

text: Claus Bantzer (s. 1942 Marburg) on saksalainen säveltäjä. Hän toimi vuosina 1975–2008 St. Johannis Harvestehude -kirkon urkurina Hampurissa. Hän on johtanut Harvestehuden kamarikuoroa ja Hamburger Camerata -orkesteria. Hänen teoksiinsa lukeutuvat jazzmessu "Missa Popularis" (1980) ja jazzkantaatti "Tu deinen Mund auf für die Stummen" (1993). Bantzer on myös tehnyt muun muassa yhteistyötä elokuvasäveltäjänä Peter Lilienthalin, Jan Schütten ja Doris Dörrien kanssa. Elokuvamusiikistaan Bantzer sai vuonna 1987 Bundesfilmpreisin. Muita hänen saamiaan palkintoja ovat Max-Brauer-Preis (2001) ja Biermann-Ratjen-Medaille (2007). Tammikuussa 2004 hänestä tuli Hampurin Freie Akademie der Künsten jäsen.


title: Joseph Louis Proust

text: Joseph Louis Proust (1754–1826) oli ranskalainen kemisti. Hän oli Madridin yliopiston professori. Hän keksi noin vuonna 1800 kemiallisia yhdisteitä koskevan vakioisten painosuhteiden lain.


title: Esclarmonde

text: Esclarmonde on Jules Massenet'n säveltämä nelinäytöksinen ooppera. Sen vaativa nimirooli on kirjoitettu Sibyl Sandersonia varten, ja sen ovat myöhemmin tulkinneet Fanny Heldy ja Joan Sutherland. Säveltäjän keskimmäiselle luomiskaudelle epätyypilliseen tapaan teoksessa on verrattaen vähän siitä irrotettavissa olevia aarioita, mutta siihen kuuluu pitkitettyjä soolojaksoja ja duettoja. Tämän sekä toistuvien teemojen käytön ja keskiaikaisen (Bysantin valtakuntaan sijoittuvan) juonen takia teosta on verrattu Wagneriin.


title: Esclarmonde

text: "Esclarmonde" kantaesitettiin 15. toukokuuta 1889 maailmannäyttelyssä Pariisissa Jules Danbén johtamana.


title: Suomen tulvat 2013

text: Suomen tulvat 2013 olivat rajuja, ympäri Suomea tuhoja aiheuttaneita kevättulvia. Ne koettelivat Suomea 17.-21. huhtikuuta 2013 välisenä aikana, ja niitä havaittiin Helsingistä aina Kempeleen leveysasteikolle asti ulottuvalla vyöhykkeellä. Tulviminen oli varsinkin Etelä-Pohjanmaalla niin rajua, että vedenkorkeus ylsi melkein kevään 1984 tulvissa koettuihin lukemiin. Tulvat saivat alkunsa 17. huhtikuuta Lapväärtinjoella, missä tulvaveden ja jäälohkareiden kerrottiin nousseen jo pelloille ja teille. Paikoin vedenkorkeus kohosi lopulta niin paljon, että se oli jo korkeampi kuin keskimäärin 100 vuoden välein toistuva tulvakorkeus.


title: Suomen tulvat 2013

text: Kevään 2013 poikkeuksellisen laaja-alaiset tulvat johtuivat myöhään mutta voimakkaasti alkaneesta lumien sulamisesta sekä juuri samaan aikaan pyörineistä matalapaineista. Kaikista pahimmiten tulvat koettelivat Pyhäjokea, jossa ihmisiä ensin kehotettiin poistumaan ja lopulta jouduttiin evakuoimaan kodeistaan Pyhäjoen keskustaa uhanneen jääpadon takia. Myös Kalajoelta kerrottiin, että siellä jouduttiin evakuoimaan asukkaita. Myös Varsinais-Suomessa ja Satakunnassa Loimijoen tulvavedet pääsivät kastelemaan kymmeniä taloja.


title: Suomen tulvat 2013

text: Valtatie 3 meni poikki Jalasjoen tulvimisen takia Jalasjärvellä, ja Valtatie 8 meni poikki puolestaan Kyrönjoen tulvimisen takia Mustasaaressa; jälkimmäisessä paikassa tilanne oli niin paha, että jopa kiertotie oli vaarassa katketa. Etelä- ja Länsi-Suomen lisäksi myös Kontiolahdelta Pohjois-Karjalasta kerrottiin tulvien aiheuttaneen tuhoja, jossa esimerkiksi tulva sorrutti tietä kolmen metrin syvyydeltä. 20. huhtikuuta MTV3 ja Yle uutisoivat, että tulvat olivat pikkuhiljaa helpottamassa etelästä päin, mutta Yle lisäsi, että jääpadot saattaisivat vielä paikoin aiheuttaa ongelmia.


title: Proustiitti

text: Proustiitti AgAsS on malmijuonissa esiintyvä punainen hopeamalmimineraali. Sen kiteet ovat prismaattisia, romboedrisia tai skalenoedrisia, ja se on yleensä massamainen ja tiivis, pirotteena tai nauhamaisena. Kaksostusta esiintyy yleisesti. Se on läpikuultava ja väriltään punainen. Se on saanut nimensä ranskalaisen kemistin Joseph L. Proustin (1754-1826) mukaan, joka havaitsi sen analyyseissään.


title: Puke

text: Puke tarkoittaa seuraavia:


title: En Vivo! (video)

text:
En Vivo! on brittiläisen metallimusiikkia esittävän Iron Maidenin konserttivideo vuodelta 2012, joka on on nauhoitettu yhtyeen "The Final Frontier World Tour"-maailmankiertueella Estadio Nacional-stadionilla Santiagossa, Chilessä vuonna 2011.
ja;


title: Strenči

text: Strenči on kaupunki Latviassa, Vidzemen alueella. Se sai kaupungin oikeudet vuonna 1928. Vuonna 2012 siellä oli 1 372 asukasta.


title: Erik Puke

text: Erik Puke, Erik Nilsinpoika, (k. 1437) oli ruotsalainen valtaneuvos, linnanpäällikkö ja kapinallinen. Hänen isänsä oli Upplandin laamanni Nils Gustavinpoika, jonka puolesta hän toimi Korsholman linnanpäällikkönä. Siellä ollessaan hän liittyi 1434 Engelbrektin kapinallisiin. Hän valloitti Länsipohjan linnoja ja lähetti alipäällikkönsä Juhana Folkenpojan Ahvenanmaalle. Juhana valloitti Kastelholman linnan. Pukesta tuli valtaneuvos ja hän oli Engelbrektin kuoltua vallankumouksellisen kansanliikkeen johdossa. Hän joutui syrjäytetyksi 1436, kun hänen yhteistyönsä Kaarle Knuutinpojan kanssa katkesi. Hän ryhtyi kapinaan, mutta jäi kiinni ja mestattiin Tukholmassa 1437.


title: Erik Puke

text: Hän otti äitinsä puoleisen suvun käytössä olleen nimen Puke.


title: Erik Puke

text: Gustaf von Numers on kirjoittanut näytelmän "Eerikki Puke" (ensiesitys 1888).


title: Koskelankylän seisake

text: Koskelankylän seisake oli rautatieliikennepaikka Koskelan kaupunginosassa Oulussa. Liikennepaikka avattiin liikenteelle 4. kesäkuuta 1946 ja lakkautettiin 31. toukokuuta 1970.


Koskelankylän seisake


title: Johan Puke

text: Johan Puke (1751–1816) oli ruotsalainen merisotilas, kenraaliadjutantti ja kreivi. Hän osallistui laivanpäällikkönä vuonna 1788 Suursaaren taisteluun ja Viipurin kujanjuoksuun 1790. Vuonna 1809 hän johti laivaston sotaretkeä Länsipohjaan. Hänet ylennettiin yliamiraaliksi 1812 ja laivaston kenraaliajutantiksi 1813.


title: Johan Puke

text: Hänen isänsä oli salaliittolainen Johan Puke, joka teloitettiin 1756.


title: Andamaanienviidakkoharakka

text: Andamaanienviidakkoharakka ("Dendrocitta bayleyi") on varisten heimoon kuuluva varpuslintu.


title: Andamaanienviidakkoharakka

text: Andamaanienviidakkoharakkaa tavataan kotoperäisenä Andamaanien saaristossa. Vuosien 1992–1994 ja 2007 tutkimuksissa löydettiin vain muutamia yksilöitä, joten vuonna 2016 arvioitiin, että lajin sukukypsien yksilöiden määrä voi olla alle 500 lintua. Sen pieni populaatio kärsii elinympäristöjen tuhoutumisesta, joten se on luokiteltu vaarantuneeksi.


title: Andamaanienviidakkoharakka

text: Andamaanienviidakkoharakka elää pareittain tai alle 20 yksilön parvissa. Se voi myös muodostaa sekaparvia muiden lajien kanssa.


title: Puntila

text: Puntila on suomalainen sukunimi:


title: Josip Reihl-Kir

text: Josip Reihl-Kir (k. 1. heinäkuuta 1991) oli Osijekin kaupungin poliisipäällikkö. Ennen Kroatian sotaa Reihl-Kir yritti sovitella kiistaa nationalististen serbien ja kroaattien välillä Krajinan kapinassa. Reihl-Kiria vastustivat Osijekin kaupungista Branimir Glavašin ja monet muut, jotka eivät kannattaneet sovintoa serbien kanssa. Pian Kroatian itsenäisyysjulistuksen jälkeen äärikroaatti Antuna Gudelja ampui Reihl-Kirin ja kaksi muuta Osijekin kaupungin virkamiestä Tenjassa, 8 km Osijekista etelään.


title: Kalamaja

text: Kalamaja oli kylä Vpl Pyhäjärvellä, Karjalankannaksella. Kylä sijaitsi Kiimajärven itärannalla, järven keskivaiheilla. Naapurikyliä olivat Montrua ja Pölhölä itäpuolella, Hassinmäki länsipuolella ja Kunnianiemi lounaassa, Kiimajärven vastakkaisella rannalla. Kiimajärvessä oli kylän kohdalla Kalamajanlahti, kylän talot olivat suurimmaksi osaksi ryhmittyneet Montrualta tulevan kylätien varteen rivikyläksi. Kylän keskustasta oli järven rantaan matkaa noin 400 metriä.


title: Kalamaja

text: Kylä oli - nimensäkin mukaisesti - saanut aikaisemmin tärkeän osan toimeentulostaan kalastuksesta. Kylän luota Kiimajärvestä tunnetaan "Soaretakkaine" -niminen nuotta-apaja. Vielä ennen toista maailmansotaa kylässä asui joitakin ammattikalastajia. Kalamajan kylä tunnettiin aikaisemmin Pyhäjärvellä väitetystä köyhyydestään, josta on säilynyt tietoja lähinnä sananparsien muodossa: "Sikält ku o sinistä taivasta, sikält o köyhii Kalamajas". Kylän köyhyys ei ainakaan kaikkina aikoina pitäne paikkaansa, sillä esimerkiksi vuoden 1724 Pyhäjärven pitäjän maakirjassa kylän ainoan talon isäntä, Jöran Kasolain (Yrjö Kaasalainen) kylvi peltoon 2 tynnyriä 16 kappaa viljaa, kaskeen 16 kappaa, eli enemmän kuin yhdenkään naapurikylän yksittäinen talollinen.


title: Kalamaja

text: Kalamajan kylässä oli v. 1925 8 tilaa. Vuonna 1929 peltoa oli 52,47 ha ja vuonna 1943 viljelyksessä peltoa oli veroilmoitusten mukaan yhteensä 70,67 ha. Kirkonkirjoihin kirjoitettua väestöä kylässä asui ennen toista maailmansotaa yhteensä 68 henkeä.


title: Špegeljin nauha

text: Špegeljin nauha oli Jugoslavian valtion vastavakoilutoimiston KOS:n laatima videotallenne, joka oli tarkoitettu lokaamaan ja demonisoimaan Kroatian puolustusministeri Martin Špegeljiä. Sen julkaisu 1991 johti Špegeljin maanpakoon.


title: Špegeljin nauha

text: Kun Franjo Tuđmanin kansallismielinen HDZ-puolue oli noussut valtaan Kroatiassa, Serbian serbit loivat Kroatian serbialueille kapinan. Špegelj hankki aseita mm. Unkarista ja Romaniasta.


title: Špegeljin nauha

text: KOS:n väärentämällä, osin salaa kuvatulla nauhalla Špegelj sanoo ajavansa Kroatian sisällissotaan. Nauha oli leikattu ja muokattu Špegeljin julkisista esiintymisistä, ja osa nauhasta oli piilokameran kuvaa.


title: Špegeljin nauha

text: Špegelj puhui 25. tammikuuta 1991 televisiossa esitetyllä nauhalla sisällissodasta, joka ei säästäisi naisia ja lapsia, sotilaiden häikäilemättömästä eliminoimisesta ja siitä, että serbit tullaan tuhoamaan. Nauha halvensi myös sisäministeri Boljkovacin. Nauhalla näytetään myös asekuljetuksia Kroatiaan ja HDZ:n harjoittamaa jäsentensä aseistamista.


title: Špegeljin nauha

text: Nauhan esittämisen aikaan tammikuun lopulla Jugoslavian johdon asettama määräaika joukkojen aseistariisunnalle oli mennyt umpeen. Tämä tarkoitti lähinnä Kroatian ja Slovenian aluepuolustusta ja poliisia. Jugoslavian kansanarmeija oli Kroatiassa täydessä valmiudessa. Serbian ja Kroatian johto pitivät kriisikokouksen Belgradissa. Jugoslavian presidenttineuvoston serbijohtaja Borislav Jović antoi Špegeljiä koskevan pidätysmääräyksen. Niinpä Špegelj piilotteli vähän aikaa salaisessa piilopaikassa, tarkoin vartioidussa bunkkerissa.


title: Omar Colley

text: Omar Colley (s. 24. lokakuuta 1992) on gambialainen jalkapalloilija, pelipaikaltaan vasen laitapuolustaja. Hän on 190 senttimetriä pitkä. Colley edustaa Jupiler Pro Leaguessa pelaavaa KRC Genkiä.


title: Omar Colley

text: Colley siirtyi KuPS:aan gambialaisesta Wallidan FC:sta ilmaisella siirrolla tammikuussa 2013.


title: Gjógv

text: Gjógv on kylä Eysturoyn saaren pohjoisrannikolla Färsaarilla. Kylä kuuluu Sundan kuntaan, ja asukkaita siellä oli vuonna 2013 yhteensä 31.


title: Gjógv

text: Kylän vanha koulu on valmistunut vuonna 1884 ja kirkko puolestaan on vuodelta 1929. Valkoiseksi ja vihreäksi maalattu kirkko on paikallisesti merkittävä, sillä se on Färsaarten ensimmäinen kirkko, jossa alettiin pitää kirkollisia toimituksia fäärin kielellä. Tämä oli merkittävä askel fäärin hyväksymisessä saariryhmän kansalliskieleksi emämaan kielen, tanskan, sijaan. Kirkon takana on pieni aidattu puutarha pensaineen ja muine kasveineen. Puutarhassa on äitiä ja tämän kahta lasta esittävä veistos, joka tuijottaa merelle. Veistoksen yhteydessä olevassa laatassa on kaiverrettuna kaikkien merellä henkensä menettäneiden kalastajien nimet. Esimerkiksi puolet Gjógvin aikuisikäisestä miesväestöstä hukkui vuonna 1870, kun kaksi kahdeksan hengen venettä kaatui.


title: Gjógv

text: Gjógvissa on muun muassa vierasmaja sekä kahvila, joka myös tarjoaa majoituspalveluita ja järjestää veneretkiä lähivesille. Gjógviin kulkee muutama linja-auto päivässä Oyrarbakkin kylästä. Linja-autot ajavat Funningurin kylän kautta.


title: Gjógv

text: Gjógvin kylä sijaitsee Eysturoyn saaren pohjoisrannikolla Färsaarten pohjoiskolkassa vastapäätä Kalsoyn saarta. Kylän lounaispuolella sijaitsee Färsaarten korkein kohta, 882-metrinen Slættaratindur. Gjógv tunnetaan kylän vieressä sijaitsevasta mereen yhteydessä olevasta rotkosta, joka muodostaa luonnonsataman. Kalastusveneet voivat ajaa rotkon pohjukkaan saakka, josta ne voidaan vetää luiskaa pitkin tyrskyiltä suojaan. Fäärinkielinen nimi ”Gjógv” tarkoittaakin rotkoa.


title: Gjógv

text: Oheisessa taulukossa esitetyt Gjógvin väkiluvut pohjautuvat Färsaarten tilastokeskuksen () tietoihin.


title: Jaakko Puokka

text: Jaakko Ilmari Puokka (5. heinäkuuta 1915 Helsinki – 23. toukokuuta 2004) oli suomalainen taidehistorioitsija. Hän väitteli filosofian tohtoriksi 1950. Hän oli isänsä Wäinö Puokan perustaman Kemigraafinen Oy:n toimitusjohtaja 1945–1976.


title: Jaakko Puokka

text: Puokka väitti 1979 ilmestyneessä kirjassaan "Paloon Stenvallit" nurmijärveläiseen perimätietoon pohjautuen että Aleksis Kiven isoisä ei ollut merimies Antti Stenvall vaan Raalan kartanon omistaja Carl Henrik Adlercreuz. Samoin Puokan mukaan Aleksis Kiven syntymäkoti olisi ollut Adlercreutzien häälahja 1824 naimisiin menneelle Kiven isälle räätälimestari Erik Stenvallille.


title: Sotakoira

text:
Sotakoira on yleisnimike, jota käytetään armeijan omistuksessa tai hallinnassa olevasta koirasta.
Sotakoiria käytetään muun muassa vartiointi- ja etsintätehtäviin.


title: Sotakoira

text: Sotakoiria on käytetty antiikin ajoista lähtien aina näihin päiviin saakka.


title: Sotakoira

text: Suomen Puolustusvoimilla on käytössään noin 120 sotakoiraa. Niitä on jokaisessa puolustushaarassa ja niitä käyttävät erityisesti sotilaspoliisit. Koulutus tapahtuu Niinisalon Tykistöprikaatin sotakoiraosastolla. Sen yhteydessä on eläinklinikka. Myös Kainuun prikaati kouluttaa sotakoiria ja niiden ohjaajia. Koirat valitaan jo varhain pentuiässä ja koulutus aloitetaan 8-9-viikkoisena. Koira on valmis kolmivuotiaana.


title: Citroën Visa

text: Citroën Visa (suom. "viisumi") on Citroënin vuosina 1978–1988 valmistama pieni henkilöautomalli. Citroën Visan edeltäjiä olivat Citroën Ami ja Citroën Dyane. Seuraajaksi tuli Citroën AX. Visassa on viisiovinen hatchback-monikäyttökori.


title: Citroën Visa

text: Lokakuussa 1978 "Helsingin Sanomat" esitteli Citroën Visan, jonka Suomeen tuontia kaavailtiin aloitettavaksi seuraavana keväänä. Toimittaja Matti Janssonin mielestä sisätilat olivat todella tilavat auton pienistä ulkomitoista huolimatta. Auton alkuvaiheen moottorivaihtoehtona oli Citroën 2CV:n koneesta kehitetty ilmajäähdytteinen, kaksisylinterinen, vain 652 kuutiosenttimetrin bokserimoottori erikoispintakäsitellyin alumiinisylinterein ja sähköisin sytytysjärjestelmin. Teholtaan moottori oli 36 hevosvoimaa ja huippunopeudeltaan 124 km/h.


title: Citroën Visa

text: Citroënin maahantuoja Korpivaara alkoi tuoda Visaa Suomeen vasta sen faceliftin jälkeen kesällä 1981, ensimmäisenä mallina taloudelliseen ajoon tarkoitettu Visa II Super E. Siinä oli Visan ohella Peugeot 104 -mallien käyttämä 1 124 kuutiosenttimetrin nelisylinterinen rivimoottori, joka oli viritetty sitkeäksi ja bensiiniä vähän kuluttavaksi niin, että auto kulutti 20 prosenttia vähemmän kuin Visan ensimmäiset mallit vuodelta 1978. "Helsingin Sanomien" koeajossa Matti Jansson kehui Visan matkustamon pikkuautoksi poikkeuksellista äänettömyyttä ja Citroënille tyypillistä jousitusmukavuutta. Myös suuntavakavuuden ja ohjauksen tarkkuuden ansiosta hän piti sitä erinomaisena matka-autona, mutta kaupunkiajossa pehmeä jousitus kallisteli autoa. Visan hallintalaitteet on koottu yksipuolaisen ratin taakse niin, että monia nappeja painetaan ohjauspyörän kehän läpi. Vasemmalla on lieriön muotoinen ”satelliitti”, johon on koottu monia kytkimiä. Tämä oli Janssonista outoa, vaikkakin varsin helppokäyttöistä pienen totuttelun jälkeen.


title: Citroën Visa

text: Vuoden 1985 alusta Visan tehokkaimmaksi moottorivaihtoehdoksi Suomessa tuotiin 1 360 kuutiosenttimetrin moottori, jota käytettiin myös Peugeot 205 XR- ja GR-malleissa. Vuosina 1983–1984 valmistettiin vain 200 kappaletta Visan Suomeen tuomatonta Mille Pistes -ralliversiota, jossa oli tämänkokoinen tehokkaaksi viritetty moottori. Suurin Visan bensiinimoottoreista oli tilavuudeltaan 1 580 kuutiosenttimetriä. Sillä varustettu, vuonna 1986 Suomeenkin tuotu Visa GTi kykeni noin 190 km/h:n huippunopeuteen.


title: Chittoor

text: Chittoor (, ) on Intiassa Andhra Pradeshin osavaltiossa sijaitsevan Chittoorin piirikunnan pääkaupunki. Vuonna 2011 kaupunkialueella asui 175 640 henkeä.


title: Chittoor

text: Lähimmät lentokentät sijaitsevat Chennaissa, Bangaloressa ja Tirupatissa.


title: Angiotensiinireseptorin salpaajat

text: Angiotensiinireseptorin salpaajat eli AT-salpaajat ovat verenpainelääkkeitä, jotka vaikuttavat angiotensiini-reniini-järjestelmän kautta. Ne salpaavat angiotensiinireseptoreita, mikä johtaa verenpaineen alenemiseen. Toisin kuin ACE-estäjät ne eivät aiheuta kuivaa yskää, koska eivät estä bradykiniinin hajoamista. AT-salpaajia käytetään myös sydämen vajaatoiminnan hoitoon. Ne vähentävät kuolleisuutta sydäninfarktin jälkeen, ainakin jos potilaalle kehittyy sydämen vajaatoiminta.


title: Grigori Ditjatkovski

text: Vuonna 2001 Ditjatkovski voitti Venäjän tunnetuimman teatterialan palkinnon, Zolotaja Maskan, parhaasta näytelmästä ja parhaasta ohjaustyöstä. Palkittu näytelmä pohjautui israelilaisen Hanoch Levinin kirjoittamaan "Rubber Merchants" -teokseen. Myös Venäjän teatterityön tekijöiden liitto on palkinnut hänen ohjaamansa näytelmän vuonna 1998 vuoden parhaana teoksena.


title: Grigori Ditjatkovski

text: Länsimaissa hän on saanut myös näyttelijänä arvostusta Joseph Brodskyn elämää kuvaavasta fiktiivisestä elokuvasta nimeltä "Room and a half". Ulkomailla Ditjatkovski on ohjannut Ibsenin, Tšehovin ja Bertolt Brechtin klassikkonäytelmiä. Hän on tehnyt tuotantoja mm. Manchesterin yliopiston teatteriin.


title: Grigori Ditjatkovski

text: Teatteriohjaajan tavoitteena on Ditjatkovskin mukaan elävöittää ja tehdä mielenkiintoiseksi menneisyyden tarinat, jotka ihmiset ovat kuulleet satoja kertoja aikaisemmin. Teatterityö edellyttää aina kulttuurisen kontekstin ja menneisyyden merkityksen tunnustamista.


title: Proteaasin estäjät

text: Proteaasin estäjät ovat HIV-infektion hoidossa käytettäviä lääkkeitä eli antiretroviraaleja. Ne estävät HI-viruksen lisääntymistä estämällä HI-viruksen proteaasia. Proteaasinestäjien haittoja ovat ruoansulatuskanavan vaivat, maksaentsyymien nousut, verensokerin ja rasva-arvojen nousu ja indinaviirilla virtsakivet. Proteaasin estäjiä ovat tipranaviiri, indinaviiri, nelfinaviiri, sakinaviiri, lopinaviiri, ritonaviiri, darunaviiri, atatsanaviiri ja fosamprenaviiri. Proteaasin estäjiä on yleesä tehostettava ritonaviirillä niiden hyötyosuuden parantamiseksi.


title: Jukka Varmo

text: Jukka Varmo on suomalainen muusikko, musiikkituottaja, äänittäjä, miksaaja sekä metalliyhtyeiden manageri.


title: Jukka Varmo

text: Varmo työskenteli vuosina 1997–2002 Hartwall areenalla konserttituottajana, minkä jälkeen hän perusti oman äänitysstudion, Buckshot Musicin. Vuonna 2009 Jukka Varmo perusti musiikkialan yrityksen, Metalheimin yhdessä Ville Sorvalin sekä Teemu Suomisen kanssa.


title: Jukka Varmo

text: Jukka Varmo toimii metalliyhtyeiden Insomniumin sekä Barren Earthin managerina. Varmo on toiminut myös työstänyt yhtyeiden kuten Rytmihäiriön, Kylähullujen ja Mannhain albumeita, sekä laulanut Moonsorrowin levyillä.


title: Jukka Varmo

text: Varmo tunnetaan myös liikanimellä "Sahaajankadun Bob Rock".


title: Ayagöz

text: Ayagöz eli Ajagus (, ) on kaupunki Kazakstanin itäosissa Itä-Kazakstanin alueella. Vuoden 2012 alussa kaupungissa asui 37 316 henkeä.


title: Ayagöz

text: Oheinen taulukko kuvaa Ayagözin väkiluvun kehitystä vuosien 1959–2009 väestönlaskentojen kautta.


title: Zıryanovsk

text: Zıryanovsk eli Zyrjanovsk (, ) on erityisesti kaivosteollisuuteen nojautuva kaupunki Kazakstanin itäosissa Itä-Kazakstanin alueella, Öskemenin (Ust-Kamenogorsk) itäpuolella. Kaupunki toimii Zyrjanin tai Zyrjanovskin piirin (, ) hallintokeskuksena.


title: Zıryanovsk

text:
Paikkakunta sai alkunsa vuonna 1791, kun alueen malmivarojen hyödyntäminen käynnistyi. Malmi sisältää muun muassa lyijyä, kadmiumia ja kultaa. Nimi kaivosalueelle saatiin malmion löytäjältä G.G. Zyrjanovilta (); kasvava kylä nimettiin kaivosalueen mukaan. Kaivosta seurasivat muun muassa lyijytehdas, rakennuskiveä hyödyntävä tuotantolaitos (tiilitehdas), panimo, meijeri, teurastamo ja vaatetehdas. Kaupungiksi taajama muutettiin vuonna 1941. Nykyään paikkakunnalla rikastettu malmiaines kuljetetaan osittain Öskemeniin jatkojalostettavaksi. Zıryanovskissa on esimerkiksi Itä-Kazakstanin teknisen valtionyliopiston sivutoimipiste ja lääketieteellinen oppilaitos.
Kaupunki sijaitsee Irtyšjoen vesistöalueella. Zyrjanovskin pohjoispuolitse virtaa joki, joka liittyy Irtyšin sivuhaara Buhtarmaan, joka laskee noin 20 kilometriä Zyrjanovskin länsipuolella Buhtarman tekojärven pohjoispäähän. Tämä patoamalla laajennettu tekojärvi ulottuu eteläpäästään Zaisanjärveen (Žaisan) ja varastoi vettä Irtyžin yläjuoksun vesivoimalaa varten.


title: Zıryanovsk

text: Zyrjanovskiin johtaa 169 kilometriä pitkä sivurata Öskemenin (Ust-Kamenogorsk) kaakkoispuolelta Novoustkamenogorskin risteysasemalta; Öskemenin pääasemalle on noin 175 kilometriä. Zyrjanovskin kautta kulkee myös maantie Öskemenistä (noin 183 km:n päässä) itään kohti Mongoliaa.


title: Zıryanovsk

text: Vuoden 2012 alussa kaupungissa asui 38 096 henkeä. Oheinen taulukko kuvaa Zyrjanovskin väkiluvun kehitystä vuosien 1959-2009 väestönlaskentojen kautta.


title: Jarkent

text: Jarkent tai Žarkent (, ) on kaupunki ja kunnallispiirin keskus Kazakstanin eteläosissa, Almatyn alueen itäosissa, lähellä Kiinan rajaa. Kaupunki on merkittävä Kazakstanin idänkaupan kauttakulkuliikenteelle. Kaupunkiin johtavat eurooppatiet E013 lännestä suuremmalta eurooppatie E40:ltä ja E012 etelästä Kirgistan suunnalta. Kaupunkiin ei johda rautatietä.


title: Jarkent

text: Kaupunki perustettiin vuonna 1882 ja tunnettiin aluksi nimellä Džarkent (, vuosina 1882-1942). Paikkakunta uudelleennimettiin Panfiloviksi 2. maailmansodan sankarin Ivan Panfilovin mukaan (, vuosina 1942-1991 saakka).


title: Jarkent

text: Vuoden 2012 alussa kaupungissa asui 41 127 ihmistä. Oheinen taulukko kuvaa väkiluvun kehitystä vuosien 1959-2009 väestönlaskentojen kautta.


title: Qapşağay

text:
Qapşağay eli Kapšagai (, ) on kaupunki Kazakstanin eteläosissa, Almatyn alueella. Kaupunki sijaitsee noin 80 kilometriä pitkän Kapšagain tekojärven länsipäässä. Kaupunki on myös miljoonakaupunki Almatystä pohjoiseen johtavan, Kazakstanin päärataverkkoon kuuluvan rautatien ja samansuuntaisen moottoritien (osa eurooppatietä E40) varrella noin 70 kilometriä suurkaupungista pohjoiseen.
Vuoden 2012 alussa kaupungissa asui 42 389 ihmistä. Oheinen taulukko kuvaa Kapšagain väkiluvun kehitystä vuosien 1979-2009 väestönlaskentojen kautta.


title: Talğar

text: Talğar tai Talgar (, ) on kaupunki Kazakstanin eteläosissa, Almatyn alueella. Miljoonakaupunki Almaty sijaitsee noin 25 kilometriä lännempänä ja suurkaupungin kansainvälinen lentoasema ja muut liikenneyhteydet ovat myös Talgarin asukkaiden käytössä. Vuoden 2012 alussa kaupungissa asui 47 301 ihmistä.


title: Talğar

text: Oheinen taulukko kuvaa Talgarin väkiluvun kehitystä vuosien 1959-2009 väestönlaskentojen kautta.


title: Qaskeleñ

text: Qaskeleñ tai Kaskelen (, ) on kaupunki Kazakstanin eteläosissa, Almatyn alueella, noin 20 kilometriä Almatystä länteen. Vuoden 2012 alussa kaupungissa asui runsas 61 tuhatta henkeä.


title: Qaskeleñ

text: Oheinen taulukko kuvaa Qaskeleñin väkiluvun kehitystä vuosien 1959-2009 väestönlaskentojen kautta.


title: Sätbajev

text: Sätbajev tai Satpajev (, , aiemmin, vuoteen 1990 saakka nimeltään Nikolski ) on kaivos- ja metalliteollisuuskaupunki Kazakstanin keskiosissa Karagandan alueella. Vuoden 2012 alussa kaupungin asukasluku oli 61 643 henkeä. Kaupunki on nimetty kazakstanilaisen sankarigeologin, akateemikko Kanyš Satpajevin mukaan (, kazakiksi professorin nimi on Sätbajev tai Sätbayev (?)).


title: Sätbajev

text:
Kaupunki sijaitsee eurooppatie 123:n varrella hieman Jezqazğanista luoteeseen, molempia kaupunkeja ruokkivan laajan, osin avokaivoksena louhitun kuparikaivosalueen äärellä.
Oheinen taulukko esittää Sätbajevin väkiluvun kehityksen vuosien 1959-2009 väestönlaskentojen mukaan.


title: Jezqazğan

text: Jezqazğan tai Žezkazgan (, ) on kaupunki Kazakstanin keskiosissa Karagandan alueella. Vuoden 2012 alussa kaupungissa asui 85 189 henkeä.


title: Jezqazğan

text:
Taajama perustettiin vuonna 1938 seudun laajojen, jo pitkään tunnettujen kupariesiintymien hyödyntämiseksi. Kaupungiksi paikkakunta muutettiin vuonna 1954. Nykyisin sen kautta kulkee eurooppatie E123. Kaupungissa on lentoasema ja sinne johtaa sivurata idästä noin 400 kilometrin päästä pääradan Žarykin asemalta.
Oheinen taulukko kuvaa Žezkazganin väkiluvun kehitystä vuosien 1959-2009 väestönlaskentojen mukaan. Niiden perusteella kaupungin väkiluku on ollut laskussa yli 20 vuotta.


title: Sarıağaş

text: Sarıağaş tai Saryagaš tai Sary-Agatš (, ) on keskikokoinen rajakaupunki Kazakstanin eteläosissa Etelä-Kazakstanin alueella, pian Uzbekistanin rajan pohjoispuolella. Kaupunki sijaitsee kohti Taškentia vievän Kazakstanin pääratoihin lukeutuvan rautatien varrella viimeisenä asemapaikkana ennen Uzbekistanin rajaa.


title: Sarıağaş

text: Kaupungin aseman paikkakunta sai vuonna 1945. Vuoden 2012 alussa kaupungissa asui 40 599 ihmistä.


title: Sarıağaş

text: Oheinen taulukko kuvaa kaupungin asukasluvun kehitystä vuosien 1959-2009 väestönlaskentojen kautta.


title: Arıs

text: Arıs tai Arys (, ) on keskikokoinen kaupunki Kazakstanin eteläosissa Etelä-Kazakstanin alueella. Kaupunki sijaitsee maan länsiosista ja Venäjän Astrahanista Syrdarjan pohjoispuolitse kohti Uzbekistanin Taškentia vievän Kazakstanin pääratoihin lukeutuvan rautatien varrella. Kaupunki on radan risteyspaikkakunta: toinen päärata lähtee itään kohti Almatyä tai Kirgistanin Biškekiä. Kaupungissa on rautatieasema (Arys I).


title: Arıs

text: Paikkakunta perustettiin rautatien rakennustöiden seurauksena 1900. Kaupungiksi se kohosi 1956. Vuoden 2012 alussa kaupungissa asui 40 707 ihmistä.


title: Arıs

text: Kaupungin asukasluku on kasvanut vähitellen. Oheinen taulukko kuvaa kaupungin asukasluvun kehitystä vuosien 1959–2009 väestönlaskentojen kautta.


title: Kentaw

text: Kentaw tai Kentau (, ) on keskikokoinen, vuonna 1955 perustettu kaupunki Kazakstanin eteläosissa Türkistan alueella. Kaupunki sijaitsee noin 30 kilometriä koilliseen historiallisesta Türkistanista, jossa on lähin matkustajaliikenteen rautatieasema. Vuoden 2012 alussa kaupungissa asui runsas 61 tuhatta henkeä.


title: Kentaw

text: Oheinen taulukko kuvaa Kentaun väkiluvun kehitystä vuosien 1959-2009 väestönlaskentojen kautta.


title: Saran

text: Saran (, ) on kaivoskaupunki Kazakstanin keskiosissa Karagandan alueella, noin 20 kilometriä Karagandasta länteen. Vuoden 2012 alussa kaupungissa asui 42 680 henkeä.


title: Saran

text:
Kaupunki synnytettiin vuonna 1954 irroitamalla se aluekeskus Karagandasta; Saranin taajama oli aiemmin oli aluekeskusta ja sijaitsee samalla hiilentuotantoalueella. Aluekeskuksen rautatieasema ja lentokenttä palvelee myös Saranin kaupunkia.
Oheinen taulukko kuvaa Saranin asukasluvun kehitystä vuosien 1959–2009 väestönlaskentojen mukaan.


title: Balkaš (kaupunki)

text: Balkaš (, ) on kaupunki Kazakstanin Karagandan alueen itäosassa suuren Balkašjärven pohjoisrannalla. Vuoden 2012 alussa kaupungissa asui 70 305 ihmistä.


title: Balkaš (kaupunki)

text: Paikkakunnalle perustettiin taajama 1931 ja myöhemmin 1937 kaupunki seudun kupariesiintymien hyödyntämiseksi. Nykyisin metalliteollisuuskaupunki Balkašin kautta kulkee Kazakstanin pääkaupunki Astanaa ja miljoonakaupunki Almatyä yhdistävä eurooppatie E125. Balkašin kaupungin kautta, Balkašjärven pohjoispuolitse kulkee Kazakstanin itäisiä pääratoja yhdistävä poikittaisrata. Kaupungissa on rautatieasema (venäjästä translitteroiden aseman nimi on Balhaš I). Kaupungissa on myös pieni lentoasema.


title: Balkaš (kaupunki)

text:
Kaupungin metalliteollisuutta on kritisoitu järven, läheisen joen ja ilman saastuttamisesta.
Oheinen taulukko kuvaa Balkašin väkiluvun kehitystä vuosien 1959-2009 väestönlaskentojen mukaan.


title: Aqsw

text: Aksu tai Aqsw (, ) on kaupunki Kazakstanin Pavlodarin alueella.


title: Aqsw

text: Vuoden 2012 alussa kaupungissa asui 42 383 ihmistä. Oheinen taulukko kuvaa väkiluvun kehitystä vuosien 1959-2009 väestönlaskentojen kautta.


title: Dethrone Music

text: Dethrone Music on suomalainen Turussa sijaitseva pienlevy-yhtiö. Yhtiö keskittää toimintansa metallimusiikin julkaisemiseen.


title: Harvest Moon 64

text: Harvest Moon 64 on Victor Interactive Softwaren kehittämä ja Natsumen julkaisema simulaatiopeli. Peli on julkaistu vuonna Nintendo 64 -pelikonsolille ja se on kolmas osa "Harvest Moon" -pelisarjassa. "Harvest Moon 64" julkaistiin Japanissa 5. helmikuuta 1999 ja Pohjois-Amerikassa 30. marraskuuta 1999.


title: Harvest Moon 64

text: Monien arvostelijoiden mielestä peli on kiehtova ja uniikki pelattavuus tekee siitä vaivan arvoisen, vaikka sen ääniraita on toistuva ja visuaalisuus ongelmallinen.


title: Harvest Moon 64

text: IGN:n arvostelija Aaron Boulding antoi pelille arvosanan 8,2 kymmenestä ja piti sitä hyvänä pelinä. Hän oli valmis antamaan anteeksi monet ongelmat, kuten heikot audio- ja visuaalielementit, koska huomasi pelaavansa peliä tunteja.


title: Harvest Moon 64

text: GameSpotin arvostelija Joe Fielder antoi pelille arvosanaksi 7,3 kymmenestä. Hän piti peliä mukaansatempaavana ja väitti peliä pelatessa tuntien sulavan huomaamattomasti.


title: Harvest Moon 64

text: "Parent's Guide to Nintendo Games" antoi "Harvest Moon 64:lle" ainoana Nintendo 64 -pelinä "Parent's Guide Choice Awardin". Se täytti vaatimukset, jotka edellyttivät mielikuvitusta, keksiliäisyyttä, nerokkuutta ja etenkin loi pelissä opettavaista ja rikastuttavaa tunnelmaa.


title: Jon Van Caneghem

text: Jon Van Caneghem (s. 1962 tai 1963) on yhdysvaltalainen videopelisuunnittelija ja -tuottaja.


title: Jon Van Caneghem

text: Vuonna 1984 Van Caneghem perusti videopelejä kehittävän ja julkaisevan New World Computing -yrityksen, joka tunnetaan etenkin "Might and Magic"- ja "Heroes of Might and Magic" -tietokoneroolipelisarjoistaan. Yrityksen ensimmäinen peli oli vuonna 1986 Apple II -tietokoneelle julkaistu "", joka oli "Might and Magic" -pelisarjan ensimmäinen osa. Van Caneghem oli mukana luomassa pelille vielä seitsemää jatko-osaa, jotka ilmestyivät 1988–2000. Vuonna 1990 Van Caneghem julkaisi "King’s Bounty" -pelin, jota pidetään "Heroes of Might and Magic" -pelisarjan edeltäjänä.


title: Jon Van Caneghem

text: Vuonna 1996 Van Caneghem myi New World Computingin The 3DO Companylle 13 miljoonalla dollarilla, mutta sai jatkaa yrityksessä pelien suunnittelijana. Vuonna 2003 3DO ajautui konkurssiin, ja Ubisoft osti oikeudet Van Caneghemin "Might and Magic" -sarjaan.


title: Jon Van Caneghem

text: Myöhemmin Van Caneghem on työskennellyt Electronic Artsilla tehtävänään laajentaa esimerkiksi "Command & Conquer" -sarja internetiin.


title: Tagatoosi

text: Tagatoosi on luonnostaan esiintyvä monosakkaridi, tarkemmin heksoosi. Sitä tavataan usein meijerituotteissa ja puhdistettuna se on valkoista kiteistä jauhetta, ominaisuuksiltaan hyvin samanlaista kuin sakkaroosi (tavallinen sokeri), vastaten 92 % sen makeudesta mutta vain 38 % sen kaloreista. D-tagatoosi on hyväksytty EU-markkinoille.


title: Populous: The Beginning

text: Populous: The Beginning on Bullfrog Productionsin kehittämä reaaliaikainen strategiapeli, jossa on elementtejä myös jumalpeli-genrestä. Se on "Populous"-pelisarjan kolmas osa. Pelin PC-versio ilmestyi 30. marraskuuta 1998 ja PlayStation-versio 2. huhtikuuta 1999. Toisin kuin pelisarjan aiemmissa osissa, joissa pelaaja oli jumalan roolissa, "The Beginningissä" pelaaja ohjaa heimonsa šamaania. Pelissä on kaikkiaan 25 pelimaailmana toimivan planeettakunnan eri taivaankappaleille sijoittuvaa tehtävää, joiden aikana pyritään kukistamaan vihollisheimot ja löytämään uusia taikavoimia. Perimmäisenä pyrkimyksenä on ylentää šamaani jumalien joukkoon.


title: Populous: The Beginning

text: "Populous: The Beginning" oli sarjansa ensimmäinen 3D-grafiikkaa käyttävä peli. Bullfrog joutui odottamaan vuosia "in" julkaisun jälkeen, jotta grafiikkateknologia oli kehittynyt riittävästi vastatakseen heidän visioihinsa sarjan uudesta, erilaisesta pelistä. "The Beginningin" uusista ominaisuuksista mullistavimpien joukossa olivat, että maastoa kykeni muokkaamaan šamaanin taikavoimilla ja älykkäät kyläläiset osasivat ryhtyä työhön automaattisesti.


title: Populous: The Beginning

text: "Populous: The Beginning" sai peliarvostelijoilta vaihtelevan vastaanoton. Arvostelijat huomioivat myönteisesti pelin mainiot grafiikat, mutta valittivat tekoälystä ja pelin epämääräisestä genrestä. "GamePron" Peter Olafsonin mukaan peli oli hyvä, mutta ei ”populousmainen”.


title: Populous: The Beginning

text: Kronologisesti "Populous: The Beginning" sijoittuu pelisarjan alkuun, aikaan ennen sarjan kahta seuraavaa peliä. Tapahtumapaikkana on 25-taivaankappaleinen planeettakunta. Eri planeettojen maailmat ovat maastoltaan hyvin erilaisia. Planeettakunnassa on esimerkiksi paljon puita sisältäviä ruohopeitteisiä planeettoja, lähes kokonaan meren peitossa olevia planeettoja sekä planeettoja, joilla on paljon vulkaanista toimintaa ja laavameriä. Pelaaja hallinnoi heimoa, jota johtaa šamaani. Suurinta osaa planeettakunnasta hallitsee kolmen muun šamaanin johtamat vihollisheimot: Dakini, Chumara ja Matak. Useimmiten jokainen heimo on vihamielinen muita heimoja kohtaan, mutta joillain planeetoilla esiintyy myös heimojen välisiä liittoumia. Heimojen lisäksi maailmoissa asuu villi-ihmisiä, joita šamaanit kykenevät käännyttämään seuraajikseen.


title: Populous: The Beginning

text: "Populous: The Beginning" on reaaliaikainen strategiapeli, jossa pelaaja ohjaa heimonsa šamaania. Peliä pelataan ulkopuolisen tarkkailijan näkökulmasta. Kuvakulman voi kiertää kokonaan ympäri, ja kameran sijaintia sekä korkeutta voi säätää näppäimistöllä ja hiirellä. Riittävän paljon ulospäin zoomatessa nähdään koko pallon muotoinen kolmiulotteinen planeetta. Oman heimonsa jäsenille voi antaa tekemistä valitsemalla heidät hiirellä, ja klikkaamalla toiminnon kohdetta.


title: Populous: The Beginning

text: Pelissä on kaikkiaan 25 pelimaailmana toimivan planeettakunnan eri taivaankappaleille sijoittuvaa tehtävää, joiden aikana pyritään kukistamaan vihollisheimot ja löytämään uusia taikavoimia. Perimmäisenä pyrkimyksenä on ylentää šamaani jumalien joukkoon. Käytännössä tämä tapahtuu alistamalla planeettakunnan kaikki taivaankappaleet oman heimon valtaan. Urakka alkaa kauimpana planeettakunnan keskustähdestä sijaitsevalta planeetalta, ja taivaankappaleita valloitetaan yksi kerrallaan kunnes lopulta kaikki on vallattu. Voittaakseen yksittäisen tehtävän pelaajan on kyseessä olevasta taivaankappaleesta riippuen joko tuhottava šamaania vastustavat heimot tai suoritettava jokin tietty rituaali. Pelaaja häviää tehtävän, jos šamaani kuolee, eikä jäljellä ole manaa tuottavia šamaanin kannattajia jälleensyntymää varten, tai jos jälleensyntymän suorittamiseksi tarvittava kivikehä puuttuu. Matkan varrella šamaani oppii uusia loitsuja ja rakennusteknologioita, jotka auttavat vihollisheimojen kukistamisessa.


title: Populous: The Beginning

text: Toisin kuin sarjan aiemmissa osissa, "The Beginningissä" pelaaja pystyy suoraan käskemään yksittäisiä seuraajiaan liikkumaan ja tekemään muita toimintoja. Toimintoja ovat esimerkiksi rakentaminen, vartioiminen, hyökkääminen, monumentin palvominen ja mökissä lepääminen. Työskentelemällä ja lepäämällä seuraajat kerryttävät šamaanille manaa, joka vahvistaa tämän taikavoimia.


title: Populous: The Beginning

text:
Šamaanien lisäksi pelissä on erityyppisiä heimolaisia. Yleisimmät yksiköt ovat tavallisia heimolaisia, jotka osaavat rakentaa, mutta ovat heikkoja taisteluissa. Niitä syntyy mökeissä automaattisesti, mutta šamaani voi myös käännyttää kohtaamiaan villi-ihmisiä sellaisiksi. Muut yksikkötyypit ovat soturi, saarnaaja, tulisoturi ja vakooja. Kouluttaakseen yksiköitä on rakennettava kullekin tyypille ominainen koulutusrakennus, ja käskettävä jokin heimolaisistaan rakennukseen kouluttautumaan. Soturi on lähitaisteluissa pelin vahvin yksikkö. Saarnaaja kykenee käännyttämään vihollisheimolaisia omalle puolelleen. Tulisoturit osaavat heittää vihollista kohti tulipalloja pidemmän matkan päästä. Vakoojat voivat naamioitua vihollisheimolaisiksi ja sytyttää viholliskylissä tuhopolttoja huomaamatta.
Pelissä on erilaisia loitsuja, joita šamaanit pystyvät käyttämään. Kertakäyttöisiä loitsuja voi saada käyttöönsä muun muassa käskemällä seuraajat palvomaan useimmista maailmoista löytyviä kivipääveistoksia. Pysyvästi loitsun voi oppia löytämällä sopivan ”tietämyksen holvin” ja lähettämällä šamaanin sinne opiskelemaan. Pysyvilläkin loitsuilla on rajoitettu määrä käyttökertoja, mutta ajan myötä niitä latautuu lisää. Latautumisnopeus riippuu šamaanin manan määrästä. Manaa syntyy, kun šamaanin seuraajat työskentelevät tai lepäävät rakentamissaan mökeissä.


title: Populous: The Beginning

text: Pelin alussa šamaani tuntee vain yhden loitsun, räjähdyksen, jonka voi ampua lähellä olevaan kohteeseen; loitsujen kantomatka on sitä pidempi, mitä korkeammalla paikalla šamaani on. Šamaanin loitsuvarasto kasvaa sitä mukaa, kun hän löytää uusia pysyviä loitsuja. Viimeisten tehtävien aikoihin hän osaa jo kaikki 16 perusloitsua. Useimmat loitsut ovat tuhoavia, mutta joukossa on myös omia heimolaisia suojaavia loitsuja, kuten näkymättömyys ja muilta loitsuilta suojaava taikakilpi. Lisäksi on loitsut villi-ihmisten käännyttämiseen, vihollisheimolaisten hypnotisoimiseen sekä muutamia maan pintaa muokkaavia loitsuja. On muutamia kenttiä, joissa on tarjolla myös erikoisloitsuja, joita ei ole mahdollista oppia pysyvästi. Esimerkiksi ”armageddon” kaukosiirtää kaikkien šamaanien kannattajat pienelle taisteluareenalle, jossa käydään ratkaiseva taistelu planeetan kohtalosta.


title: Populous: The Beginning

text: "Populous: The Beginningiä" pystyy pelaamaan korkeintaan kolmea muuta pelaajaa vastaan moninpelinä internetin välityksellä. Electronic Arts sulki pelin moninpelipalvelimen 8. tammikuuta 2004 pystyäkseen keskittämään resurssinsa tuleviin julkaisuihinsa. On kuitenkin olemassa epävirallisia palveluita, joiden kautta moninpelaaminen yhä onnistuu.


title: Populous: The Beginning

text: Vuonna 1999 julkaistiin laajennusosa "Populous: The Beginning: Undiscovered Worlds", joka jatkaa pelin juonta siitä mihin "The Beginningin" jälkinäytöksessä päästiin. "Undiscovered Worldsissä" pelaajan hahmo on heimon uusi šamaani, ja tehtävänä on jatkaa vihollisheimojen kukistamista uusissa maailmoissa. "Undiscovered Worlds"issa on 12 uutta yksinpeli- ja 12 uutta moninpelikenttää.


title: Populous: The Beginning

text: "Populous: The Beginning" oli sarjansa ensimmäinen 3D-grafiikkaa käyttävä peli. Bullfrog joutui odottamaan vuosia "in" julkaisun jälkeen, jotta grafiikkateknologia oli kehittynyt riittävästi vastatakseen heidän visioihinsa sarjan uudesta, erilaisesta pelistä. Tuottaja Stuart Whyte kertoi olevansa hyvin ylpeä siitä, että peli näyttää hyvältä. Eroavaisuus sarjan aikaisemmista osista aiheutti myös joitakin rajoituksia: esimerkiksi edellisistä osista tuttu kulkutautiloitsu jouduttiin poistamaan, koska "The Beginningissä" se koettiin liian turhauttavaksi.


title: Populous: The Beginning

text: Projektijohtaja Alan Wrightin mukaan älykkäät kyläläiset ja šamaanin maastonmuokkauskyvyt tuovat peliin uuden tason, joka puuttuu esimerkiksi "Command & Conquerista" ja muista samankaltaisista peleistä. Bullfrogin edustaja Brian Allenin mukaan nämä ominaisuudet erottavat "Populous: The Beginningin" sen ajan pelimarkkinoiden muista reaaliaikaisista strategiapelistä.


title: Populous: The Beginning

text: Pelin alkuperäinen työnimi oli "Populous: The Third Coming", mutta se vaihdettiin pelin beetatestausvaiheessa. Peli oli sarjansa ensimmäinen, jonka kehittämisessä "Populouksen" alkuperäinen luoja Peter Molyneux ei ollut mukana, koska hän oli jättänyt Bullfrogin perustaakseen Lionhead Studiosin. Pelin musiikin on säveltänyt Mark Knight.


title: Populous: The Beginning

text: "Populous: The Beginning" sai enimmäkseen suotuisia arvosteluja, mutta myös jonkin verran kritiikkiä. Arvostelijat pitivät paljon mukaansatempaavista 3D-grafiikoista. "Edge" kirjoitti "Populous: The Beginningin" olevan ensimmäinen Bullfrogin kehittämä peli, joka ei aseta pelattavuutta grafiikoiden edelle. "GameSpotin" arvostelija Ron Dulin arvosti "The Beginningin" rohkeaa poikkeamista pelisarjan aiempien osien tyylistä sen sijaan, että se olisi ollut turvallinen "in" kaltainen lievä muunnelma pelisarjan edellisistä osista. "Computer and Video Gamesin" arvostelun mukaan "The Beginning" on parempi kuin alkuperäinen "Populous".


title: Populous: The Beginning

text: Arvostelujen kritiikki koski muun muassa šamaanin seuraajien hankalaa hallitsemista ja pelaamisen yksinkertaisuutta. Pelin tekoäly salli heimolaisten esimerkiksi rakentaa rakennuksia automaattisesti, mikä saattoi vahingossa johtaa heidät vaikkapa keskelle taistelua. "IGN:n" mukaan automaattisuus myös vähensi pelin uudelleenpelattavuusarvoa. Muidenkin arvostelujen mukaan automaattisuus teki pelistä liian yksinkertaisen. "PC Gamerin" mukaan pelin tehtävät olivat puuduttavan itseääntoistavia.


title: Populous: The Beginning

text: Peli sijaitsi genreltään jossakin jumalapelin ja reaaliaikaisen strategiapelin välillä, eikä se "PC Gamerin" mukaan ollut loistava kummassakaan genressä. "PC Gamerin" mukaan "The Beginning" ei myöskään ollut aiemmin sarjassa ilmestyneiden osien veroinen. "GamePron" Peter Olafson kirjoitti pelin olevan hyvä, mutta ei populousmainen.


title: Myllykylä

text: Myllykylä voi tarkoittaa muun muassa seuraavia:Maarekisterikylä:


title: Myllykylä

text: Kulmakunta tai epävirallinen kylä:


title: Myllykylä

text: Asuinalue:


title: Myllykylä

text: Edellä lueteltujen lisäksi myös monissa muissa Suomen kunnissa on "Myllykylä"-nimisiä epävirallisia kyliä tai kulmakuntia.


title: Daljin joukkomurha

text: Daljin joukkomurha oli Kroatian sodassa tapahtunut veritöiden sarja, jossa serbien asejoukot ensin valtasivat Daljin kylän tappaen puolustajia ja myöhemmin surmasivat vankejaan. Dalj on hieman yli 5 000 asukkaan kylä Kroatiassa Tonavan varrella Serbian Vodvodinan rajalla. Puolisotilaalliset joukot ja armeija valtasivat Daljin 1. elokuuta 1991 samaan aikaan, kun oli määrä aloittaa Euroopan yhteisön ohjaamat neuvottelut Kroatian kriisin ratkaisemiseksi. Hyökkäyksen varhaisessa vaiheessa tuhannet ei-serbit pakenivat hyökkäyksen kohteena olleista Daljista, Erdutista ja Aljmašista. Taisteluissa kuoli seitsemän serbiä. Elokuussa Arkanin četnikit pidättivät ja tappoivat myös 11 kroaattisiviiliä, jotka haudattiin joukkuhautaan muun muassa Ćelijeen. Serbien johtama panssareilla kulkeva liittoarmeija esti kevyesti aseistettuja kroaatteja tekemästä vastahyökkäystä Daljiin.


title: Daljin joukkomurha

text: Serbien puolisotilaalliset joukot tappoivat 4. lokakuuta 1991 pidättämänsä 28 kroaattipoliisia ja kippasivat näiden ruumiit myöhemmin läheiseen Tonavaan. Myöhemmin kiihkokansalliset serbit pahoinpitelivät vankejaan ja tappoivat näistä 35. Daljissa kuoli yhteensä ainakin 135 kroaattia.


title: Cerro Largo (departementti)

text: Cerro Largo on yksi Uruguayn departementeista. Sen pääkaupunki on Melo. Departementin pinta-ala on 13 648 km² ja vuonna 2011 sen väkiluku oli 84 698 henkeä.


title: Florida (departementti)

text:
Florida on yksi Uruguayn departementeista. Sen pääkaupunki on Florida.
Departementin pinta-ala on 10 417 km² ja vuonna 2011 väkiluku oli 67 048 henkeä.


title: Paysandú (departementti)

text:
Paysandú on yksi Uruguayn departementeista. Sen pääkaupunki on Paysandú.
Departementin pinta-ala on 13 922 km² ja vuonna 2011 väkiluku oli 113 124 henkeä.


title: Río Negro (departementti)

text:
Río Negro on yksi Uruguayn departementeista. Sen pääkaupunki on Fray Bentos.
Departementin pinta-ala on 9 282 km² ja vuonna 2011 väkiluku oli 54 765 henkeä.


title: Rocha (departementti)

text:
Rocha on yksi Uruguayn departementeista. Sen pääkaupunki on Rocha.
Departementin pinta-ala on 10 551 km² ja vuonna 2011 väkiluku oli 68 088 henkeä.


title: Kloramfenikoli

text: Kloramfenikoli (CHCNO) on ensimmäinen niin kutsutuista laajakirjoisista antibiooteista, joka tehoaa moniin bakteereihin. Vaikutukseltaan se on bakteeriostaattinen. Kloramfenikolilla on vakavia sivuvaikutuksia, minkä vuoksi sen käyttö on vähentynyt.


title: Kloramfenikoli

text: Kloramfenikoli kiinnittyy bakteerien ribosomien suurempaan 50S-alayksikköön kovalenttisesti. Tämä estää bakteerien proteiinisynteesin ja siten niiden kasvun ja lisääntymisen. Yhdiste tehoaa muun muassa anaerobisiin bakteereihin, "Chlamydia"-suvun bakteereihin ja mykoplasmoihin. Suomessa sitä käytetään lähinnä silmätulehdusten hoitamiseen silmätippoina, mutta muualla sitä käytetään muihinkin infektioihin, kuten koleraan. Kloramfenikoli on optisesti aktiivinen yhdiste ja bakteeriostaattista tehoa on ainoastaan sen (-)-isomeerilla. Rakenteellisesti tärkeitä seikkoja aktiivisuuden kannalta on 1,3-propaanidioli-yksikön D-konfiguraatio ja vahvasti elektroneja puoleensavetävä nitroryhmä aromaattisessa renkaassa.


title: Kloramfenikoli

text: Ihmisen elimistössä maksa metaboloi kloramfenikolin suurimmilta osin. Tärkeimmät sen aineenvaihduntatuotteista ovat konjugaatin muodostuminen glukuronihapon kanssa ja pelkistyminen ja hydrolyysi. Vastasyntyneillä lapsilla glukuronidaatio ei toimi yhtä tehokkaasti kuin aikuisilla, joten puoliintumisaika on huomattavasti pidempi, jopa 30 tuntia.


title: Kloramfenikoli

text: Lievimpiä kloramfenikolin aiheuttamia haittavaikutuksia ovat huonovointisuus ja ripuli. Yksi vakavammista sen aiheuttamista haittavaikutuksista liittyy sen luuydintoksisuuteen ja se voi aiheuttaa jopa kuolemaan johtavan luuydinsupression eli aplastisen anemian. Tämä haittavaikutus on yhdistetty aromaattisen renkaan nitroryhmään. Vastasyntyneille lapsille kloramfenikoli voi aiheuttaa niin kutsutun harmaan lapsen oireyhtymän, joka on useimmiten tappava. Tyypillisiä oireita ovat ihon harmaa väri ja hypotermia.


title: Kloramfenikoli

text: Bakteerit kehittävät suhteellisen helposti resistenttiyden kloramfenikolille. Lääkeainetta inaktivoiva entsyymi bakteereissa on kloramfenikoliasetyylitransferaasi, ja resistenttiys välittyy plasmidien kautta. Kloramfenikoliasetyylitransferaasi liittää kloramfenikolin hydroksyyliryhmiin asetyyliryhmän, jolloin muodostuu 1-"O"-asetyyli-, 3-"O"-asetyyli- ja 1,3-di-"O"-asetyylijohdannaisia, jotka ovat tehottomia antibiootteina.


title: Kloramfenikoli

text: Kloramfenikoli eristettiin vuonna 1947 "Streptomyces venezuelae" -bakteerista ja sitä valmistettiin bioteknisesti. Nykyään sitä valmistetaan pääasiallisesti synteettisesti ja kloramfenikoli on ainoa täysin synteettisesti valmistettava antibiootti. Kloramfenikolisynteesin lähtöaineena käytetään 4-nitroasetofenonia, josta saadaan kloramfenikolia seitsemän reaktiovaiheen jälkeen.